Malaika Gabriel Limo Maria | Yie Madier\nSULA MAR APAR GABIRIYO\n“An Jatich Ruoth”\n1, 2. (a) Wendo moro ne omoso Maria e yo mane? (b) Maria ne nie chal mane matek?\nMARIA ne obwok sama nopo ka wendo moro odonjo e dalagi. Wendono ne ok openje wuon-gi kata min-gi nikech en ema ne wendono obiro lime! Ne en gadier ni wendono ne ok oa Nazareth, nimar e gweng’ matin kaka Nazareth, ng’ama wendo ne nenore anena. Ng’atni to ne en ng’ama wendo. Mos mare be nopogore. Nomoso Maria kama: “Misawa, in ng’ama otimni ng’wono, Ruoth ni kodi.”—Som Luka 1:26-28.\n2 Kamano e kaka Muma chako wuoyo kuom Maria nyar Heli, nyako ma nodak e taon mar Nazareth e piny Galili. Sigand Maria chakore gi kama imiyee migawo moro mapek. Noyudo osesingore donjo e kend gi Josef ma ne en fundi bao. Josef ne ok en jamwandu, to ne en ng’at moluoro Nyasaye. Omiyo, Maria ne paro ni ne odhi mana bedo chi Josef koriwe lwedo e pidho nyithindgi. Kata kamano, apoya nono, wendoni nokelone migawo mowuok kuom Nyasaye, ting’ ma ne dhi kelo lokruok maduong’ e ngimane.\n3, 4. Mondo wang’e adiera e wi Maria, gin weche mage monego wagol e pachwa, to onego waket pachwa kuom ang’o?\n3 Ji mang’eny wuoro ahinya sama gifwenyo ni Muma wacho mana weche matin e wi Maria. Muma nyisowa mana matin e wi kaka nopon koda e wi kite, to ok onyiswa gimoro amora kuom kaka nochalo. Kata kamano, wanyalo puonjore gik mang’eny kuom gima Wach Nyasaye wacho kuome.\n4 Mondo wang’e Maria maber, onego wagol e pachwa chuth gik mang’eny ma dinde mopogore opogore puonjo kuome. Omiyo, piche modhuro ma ji osegoro kata opayo ka gitemo nyisogo kaka Maria ne chalo ok onego ochik pachwa. Bende, ok onego wayie mondo obag pachwa gi puonj mochochni mag jodin maluongo nyako ma ne oboloreni gi nyinge madongo dongo kaka “Min Nyasaye” koda nyinge mamoko. Kar mano, we mondo waket pachwa kuom gima Muma wacho e wi Maria. Muma nyisowa weche mabeyo ahinya e wi yie ma ne Maria nigo koda kaka wanyalo luwo ranyisine.\nMalaika Limo Maria\n5. (a) Yo ma ne Maria orwakogo mos mar Gabriel puonjowa ang’o kuome? (b) En wach mane maduong’ mwanyalo puonjore kuom Maria?\n5 Wendo ma ne olimo Maria ne ok en dhano. Ne en malaika miluongo ni Gabriel. Weche ma ne omosogo Maria ni ‘ng’a motimne ng’wono’ nomiyo chuny Maria ‘oparore ngang’.’ (Luka 1:29) Nowuoro ni en ng’ano ma ne otimone ng’wono. Maria ne ok par ni nonyalo bedo ng’at makende e kind jomoko. Kata kamano, malaikano to ne wuoyo e wi ng’wono ma ne Jehova Nyasaye dhi timone. Maria nokawo mano kaka gima duong’. Kata obedo ni Maria ne dwaro ni Nyasaye otimne ng’wono, ne ok okawore ka gima oseyudo ng’wonono. Ranyisi mar Maria puonjowa ni onego wasik ka watimo kinda mondo Nyasaye oyie kodwa maok wakawre ni wan joma owinjore e wang’ Nyasaye. Nyasaye kwedo josunga to ohero kendo otego joma obolore.—Jak. 4:6.\nMaria ne ok okawore ni koro Nyasaye nosetimone ng’wono\n6. Malaika nomiyo Maria migawo mane makende?\n6 Ne dwarore ni Maria obed gi bolruok ma kamano nimar malaikano nomiye migawo makende ahinya. Malaikano nolerone ni ne odhi nyuolo nyathi ma ne dhi bedo ng’at maduong’ moloyo e kind dhano. Gabriel nowacho kama: “Ruoth Nyasaye nomiye kom Daudi kwar mare. En nolo od Jakobo nyaka chieng’; kendo pinyruodhe ok norum.” (Luka 1:32, 33) Onge kiawa ni Maria nong’eyo singo ma ne Nyasaye omiyo Daudi higni alufu achiel motelo ni ne nitie koth Daudi ma ne dhi locho nyaka chieng’. (2 Sam. 7:12, 13) Omiyo, wuod Mariani ne dhi bedo Mesia ma oganda Nyasaye nosebedo ka rito kuom higni miche!\nMalaika miluongo ni Gabriel nomiyo Maria migawo makende ahinya\n7. (a) Ang’o mwafwenyo kuom Maria kaluwore gi penjo ma ne openjo? (b) Ang’o ma rowere me kindegi nyalo puonjore kuom Maria?\n7 E wi mano, malaika nonyise ni wuodeno ne idhi luong ni “Wuod Ng’a Mamalo Chutho.” To ere kaka dhano ne nyalo nyuolo Wuod Nyasaye? Kuom adier, ere kaka Maria ne nyalo nyuolo Wuod Nyasaye? Noyudo Maria osesingore ni odhi donjo e kend gi Josef. Kata kamano, Josef ne pok okende. Maria nopenjo achiel kachiel, niya: “Ma to nobed nadi, ka an akiya dichwo?” (Luka 1:34) Ne ni Maria ne wiye ok okuot ni ne en silili. Ne ok one wichkuot ni pok nonindo gi dichwo. E kindewagi, rowere mang’eny rikni donjo e weche mag nindruok nikech ok gikaw bedo silili kaka gima duong’ kendo gijaro jowetegi maok donj e weche nindruok. Kuom adier, piny oselokore. Kata kamano, Jehova to pok olokore. (Mal. 3:6) Mana kaka e kinde Maria, Jehova mor ahinya gi jogo momakore motegno gi chikene.—Som Jo Hibrania 13:4.\n8. Ere kaka Maria, ma ne en dhano ma jaricho, ne nyalo nyuolo nyathi maonge richo?\n8 Kata obedo ni Maria ne en jatich momakore gi Nyasaye chuth, ne en dhano morem. Ere kaka ne onyalo nyuolo nyathi maonge richo, ma en Wuod Nyasaye? Gabriel nolero niya: “Roho Maler nobi kuomi, kendo teko mar Ng’a Mamalo Chutho noumi. E momiyo nyathi mibiro nywolo bende noluong ni maler, Wuod Nyasaye.” (Luka 1:35) Kinde duto, dhano ma joricho nyuolo mana nyithindo ma joricho. Kata kamano, Jehova ne dhi timo hono. Nodhi daro ngima Wuode koa e polo nyaka e i Maria, kae to nodhi ‘umo’ Maria gi rohone maler mondo ogeng’ nyathino kik yud richo moro amora. Be Maria noketo yie e wach malaikano? Ang’o ma nowacho?\nKaka Maria Nodwoko Gabriel\n9. (a) Ang’o momiyo ok en gima kare mondo josomo oket kiawa kuom sigand Maria? (b) Gabriel notego yie mar Maria e yo mane?\n9 Josomo mang’eny maketo kiawa kaachiel gi jopuonj moko mag dinde maluongore ni Jokristo, yudo ka teknegi yie ni nyako masilili ne nyalo nyuolo nyathi. Kata obedo ni jogo osesomo weche mang’eny, nitie adiera moro maok giwinji. Gabriel nonyiso adierano kane owacho kama: “Onge wach ma nyalo tamo Nyasaye.” (Luka 1:37) Maria norwako weche Gabriel kaka weche madier nimar ne en nyako ma ne nigi yie motegno. Kata kamano, ne ok oyie ayiea maonge gimomiyo. Mana kaka ng’ato ang’ata matiyo gi pache, ne dwarore ni Maria bende obed gi gima siro yieneno. Gabriel ne otego yie mar Maria gi weche mamoko. Nonyiso Maria ni watne miluongo ni Elisabeth ma ne en dhako maok nyal nyuol kendo ma hike noseniang’ ne koro Nyasaye osemiyo omako ich!\n10. Ang’o momiyo ok onego wapar ni migawo ma ne omi Maria ne en migawo mayot?\n10 Maria koro ne dhi timo ang’o? Nosemiye migawo kendo nong’eyo gadier ni Nyasaye ne dhi timo duto ma ne Gabriel owacho. Kata obedo ni nyuolo Wuod Nyasaye ne en migawo makende, migawono ne ok dhi bedo mayot ne Maria. Achiel kuom gik ma ne nyalo chande ne en ni ne gisesingore ni gidhi kendore gi Josef. Be Josef ne dhi yie kende kofwenyo ni ne en gi ich? Komachielo, migawono ne nenore kaka ting’ maduong’ ahinya. Ne odhi ting’o Wuod Nyasaye owuon e iye—chwech ma Nyasaye nohero moloyo kuom chwechne duto! Ne dhi dwarore ni opidhe ka en nyathi mayom kendo orite kik gimoro hinye e piny marach. Kuom adier, mano ne en ting’ mapek!\n11, 12. (a) Ang’o ma chwo moko ma noluoro Nyasaye notimo kinde moko ka Nyasaye nomiyogi migawo? (b) Ang’o mwafwenyo kuom Maria e dwoko ma ne omiyo Gabriel?\n11 Muma nyiso ni kata mana chwo ma noluoro Nyasaye kinde moko ne obedo maluor kawo migepe mapek mowuok kuom Nyasaye. Musa ne oywagore ni ne ok onyal kawo ting’ mar wuoyo e lo Nyasaye nikech ne ok ong’eyo wuoyo maber. (Wuok 4:10) Jeremia to noywak ni ne pod ‘en nyathi’ kendo ni ne ok oromo gi migawo ma Nyasaye omiye. (Yer. 1:6) Jona to noringo migawone! (Jona 1:3) Maria to ne dhi timo ang’o?\n12 Wechene manyiso bolruok matut koda chuny mar winjo wach osemoro ji duto man gi yie nyaka chil kawuono. Maria nowacho ne Gabriel niya: “An jatich Ruoth; ber mondo otimrena kaka iwacho.” (Luka 1:38) E kind jotich mamoko duto, jatich manyako ema ne en jatich mapiny moloyo; ruodhe ema ne chiko ngimane duto. Maria noneno ni en jatich ma kamano e nyim Ruodhe ma en Jehova. Nong’eyo ni Nyasaye ne dhi rite maber, kendo nong’eyo ni Nyasaye makore motegno gi jogo momakore kode, Nyasaye ne dhi gwedhe kotimo duto monyalo mondo ochop migawo mapekni e yo maber.—Zab. 18:25.\nMaria nong’eyo ni Jehova Nyasaye ne dhi rite\n13. Ere kaka ranyisi mar Maria nyalo konyowa, sama Nyasaye onyisowa ni watim gima nenore ni tek kata ni ok nyalre?\n13 Seche moko, Nyasaye nyalo nyisowa ni watim gimoro ma nenore ni tek kata mwanyalo paro ni ok nyalre. Kata kamano, e i Wachne, onyisowa gik mang’eny manyalo miyo wagene chuth kendo waketre e lwete mana kaka Maria notimo. (Nge. 3:5, 6) Be wabiro timo kaka Maria notimo? Ka watimo kamano, obiro gwedhowa, kendo mano biro miyo wamed bedo gi yie motegno kuome.\nMaria Dhi Limo Elisabeth\n14, 15. (a) Jehova nogwedho Maria nade kane olimo Elisabeth gi Zekaria? (b) Weche Maria mayudore e Luka 1:46-55 nyiso ang’o kuome?\n14 Weche ma Gabriel nonyiso Maria e wi Elisabeth nojiwe ahinya. Maria nong’eyo ni Elisabeth ne nyalo jiwe nikech Elisabeth be ne nie chal makende kaka en. Maria notimo mapiyo kodhi Juda, piny ma notimo gode, ma ne en wuoth mar odiechienge adek kata ang’wen. Kane odonjo e dala jadolo Zekaria, ma ne en chwor Elisabeth, Jehova notimo gima ne omedo tego yie mar Maria. Maria nomoso Elisabeth, to gikanyono, Elisabeth nowinjo ka nyathi ma ne nie iye tugo. Roho maler nopong’e moluongo Maria ni “min Ruodha.” Nyasaye nofwenyo ne Elisabeth ni wuod Maria ne dhi bedo Ruodhe, tiende ni Mesia. E wi mano, Nyasaye notelone ma opwoyo Maria nikech chuny ma Maria nonyiso mar winjo wach. Nowacho ne Maria niya: “Gueth ni kuom nyano moyie.” (Luka 1:39-45) Ee, gik moko duto ma Jehova nosingo ne Maria ne dhi timore!\nOsiep ma ne nie kind Maria gi Elisabeth nokelonegi gweth giduto\n15 Bang’ mano, Maria nowuoyo kendo weche ma ne owachogo yudore e Muma. (Som Luka 1:46-55.) Kuonde duto ma Maria wuoyoe e Muma, kae ema ne owachoe weche mang’eny moloyo. Nonyiso chuny ma goyo erokamano kopako Jehova kuom gwedhe gi migawo mar bedo min Mesia. Onyiso yie matut kuom wacho ni Jehova ne dwoko piny josunga koda joteko to okonyo joma obolore koda jochan matiyone. Wechego bende nyiso kaka nong’eyo Wach Nyasaye e okang’ malach. Nonro moro nyiso ni ne ohulo gi wiye ndiko mokalo 20 kowuok e Ndiko mag Dho-Hibrania! *\n16, 17. (a) Ere kaka Maria gi wuode nonyiso chuny monego wabedgo? (b) En puonj mane mwayudo kuom limbe ma ne Maria olimogo Elisabeth?\n16 Nenore maler ni Maria ne paro matut kuom Wach Nyasaye. Kata kamano, pod nonyiso kido mar bolruok kuom tiyo gi weche mawuok e Ndiko achiel kachiel kar wacho mana paro mowuok kuome owuon. Nyathi ma ne dongo e iye bende ne dhi nyiso kido ma kamano kinde mabiro, kowacho ni: “Puonjna ok mara, to mar Jal ma noora.” (Joh. 7:16) Dwarore ni ng’ato ka ng’ato kuomwa openjre niya: ‘Be anyiso luor matut kamano ne Wach Nyasaye? Koso ahero wacho pacha awuon kod puonjga?’ Maria ne oteno wechene kuom Wach Nyasaye.\n17 Maria nodak gi Elisabeth kuom dweche adek kama ka gijiwore ng’ato gi nyawadgi. (Luka 1:56) Weche mabeyo ma Muma nyisowa e wi limbeni, paronwa kaka osiep nyalo bedo gweth maduong’. Ka wamanyo osiepe mohero Jehova Nyasaye gadier, winjruokwa gi Nyasaye biro medo bedo motegno kendo wabiro medo sudo machiegni kode. (Nge. 13:20) Kata kamano, kinde nosechopo mondo Maria odog pacho. Josef ne dhi timo ang’o kofwenyo ni Maria nigi ich?\nMaria gi Josef\n18. Ang’o ma Maria nonyiso Josef, to Josef nokawo wechego nade?\n18 Nenore ni Maria ne ok orito mondo ich ma ne en-go ofwenyre kende. Noneno ni nyaka owuo gi Josef. Nyaka bed ni nowuoro kaka Josef, ng’at ma ratiro kendo ma noluoro Nyasaye, ne dhi kawo wechego. Kata kane oluor kamano, ne odhi ir Josef mokone gik moko duto ma nosetimorene. Wechego nochando chuny Josef ahinya mana kaka ne nyalo chando dichwo moro amora. Konchiel nodwaro ni oyie gi weche ma Maria ne onyise, to komachielo nowinjo kochich kode. Muma ok nyiswa weche duto ma ne Josef oparo. Kata kamano, onyisowa ni Josef ne ong’ado mar ketho singruokno, nimar gie kindeno, joma ne osingore ni dhi kendore ne ikawo kaka joma osekendore. Kuom mano, noyiero mar weye ling’ ling’ mondo kik nying Maria okethre kendo oyud wichkuot. (Math. 1:18, 19) Nyaka bed ni Maria nowinjo malit koneno kaka chuny Josef ne chandore nikech chal matekni. Kata kamano, Maria ne ok obedo gi mirima.\n19. Ere kaka Jehova nokonyo Josef otim gima owinjore?\n19 Jehova nokonyo Josef mondo otim gima owinjore. Malaika mar Nyasaye nonyiso Josef e lek ni ne en adier ni Maria nomako ich e yor hono. Mano kaka chuny Josef nogonyore! Koro Josef bende noluwo kaka Jehova ne otaye mana kaka Maria yande nosetimo. Nokawo Maria obed chiege, kendo noikore ne ting’ makende mar pidho Wuod Jehova.—Math. 1:20-24.\n20, 21. Ang’o ma joma osekendore kod joma chano kendore nyalo puonjore kuom Maria gi Josef?\n20 Ber ka joma okendore kaachiel gi jogo man gi chenro mar donjo e kend opuonjore kuom ji ariyogi ma ne odak higni 2,000 mokalo. Nyaka bed ni Josef ne mor ahinya gi kaka Maria ne chopo ting’ mag miyo e ot kendo noneno ni kare malaika ne onyalo taye mondo okend Maria. Josef noneno gimomiyo dwarore ahinya ni ng’ato ogen Jehova sama otimo yiero madongo e ngima. (Zab. 37:5; Nge. 18:13) Onge kiawa ni kaka wi ot, nosiko kotemo ng’ado weche e yo maber kendo e yor ng’wono.\n21 To komachielo, ang’o mwanyalo puonjore kuom kaka Maria noyie mondo Josef okende kata obedo ni Josef nokwongo ochich kode? Nikech Maria nong’eyo ni Josef ema ne dhi bedo wi ot, norito mondo Josef owuon ema ong’ad gima obiro timo. Nong’eyo ni horuok en kido maber kendo kidono nyalo konyo mon ma Jokristo e kindewagi. Gik ma notimoregi duto nopuonjo Josef gi Maria gimomiyo wacho adier kendo wuoyo ayanga konyo ahinya.—Som Ngeche 15:22.\n22. Josef gi Maria noketo mise machalo nade e kend margi, to gweth mane ma ne gidhi yudo?\n22 Onge kiawa ni nyako gi wuoyino ne oketo mise maber ahinya ne kend margi. Ne gihero Jehova Nyasaye moloyo gimoro amora kendo ne gigombo timo gima ne odwaro ka gichopo ting’gi kaka jonyuol marito nyithindgi maber. En adier ni ne gidhi yudo gweth mang’eny, to komachielo, ne gidhi romo gi pek mang’eny bende. Ne gidhi pidho Yesu ma ne dhi bedo ng’ama nigi huma moloyo dhano moro amora ma ne osegadakie e pinyni.\n^ par. 15 Moko kuom ndiko ma ne Maria ohulo ne gin weche ma ne jatich Nyasaye miluongo ni Hanna owacho kane Jehova ogwedhe gi nyathi.—Ne sanduk mawacho ni “Lemo Ariyo Makende” e Sula mar 6.\nWanyalo puonjore ang’o e wi Maria kuom kaka nobolore?\nAng’o momiyo chuny mar winjo wach ma ne Maria onyiso ne en makende?\nMaria nojiwo yie mare e yo mane?\nDiher luwo yie mar Maria e yore mage?\nBe Maria En Min Nyasaye?\nMuma kaachiel gi histori mar Jo-Kristo chiwo puonj ma winjore maler e wi wachni.


Biblica® Ochiw Thuolo Motingʼo Loko Manyien™ 1 Ruodhi 14\n☰ 1 Ruodhi 14 ◀ ▶\nWach mane Ahija okoro kuom Jeroboam\n1 E kindeno Abija wuod Jeroboam nobedo matuo, 2 kendo Jeroboam nowacho ni chiege niya, “Dhiyo, iwuondri mondo kik ngʼato fweny ni in chi Jeroboam, kendo dhi nyaka Shilo nimar Ahija janabi nikuro, en ema nonyisa ni anabed ruodh jogi. 3 Kaw makati apar gi kek moko kod chupa mar mor kich kendo dhi ire. Obiro nyisi gima biro timore ni nyathino.” 4 Omiyo chi Jeroboam notimo kaka nonyise modhi e od Ahija man Shilo.\nAhija ne muofu ma ok nyal neno, nikech ne oseti. 5 To Jehova Nyasaye nosewacho ni Ahija niya, Chi Jeroboam biro penji kuom wuode, nimar otuo kendo nyaka imiye dwoko machalo kama kata kamacha. Kochopo to obiro wuondore ni en ngʼat machielo.\n6 Kamano kane Ahija owinjo tiende e dhoot nowacho niya, “Donji, chi Jeroboam. En angʼo momiyo iwuondori? Oseora iri gi wach marach. 7 Dhiyo, inyis Jeroboam ni ma e gima Jehova Nyasaye Nyasach Israel owacho, ‘Ne ayieri e kind ji duto mi aketi jatend joga Israel. 8 Ne apogo pinyruoth koa e od Daudi mi amiyi, to ok isebedo kaka jatichna Daudi mane orito chikena kendo noluwa gi chunye duto kotimo mana gima kare e nyima. 9 Isetimo richo moloyo ji duto mane odak kapok idak. Iseloso ne in iwuon nyiseche mamoko, nyiseche mag chuma; isemiyo iya owangʼ mi idhira ka ngʼeyi.\n10 “ ‘Kuom mano, adhi kelo chandruok ne od Jeroboam. Abiro ngʼado yawuowi duto mawuok e od Jeroboam man Israel bed ni gin wasumbini kata ok gin wasumbini. Abiro wangʼo od Jeroboam mana kaka ngʼato wangʼo owuoyo nyaka oliel duto. 11 Guogi biro chamo joka Jeroboam motho e dala maduongʼ kendo winy mae kor polo biro chamo mago motho e pap. Jehova Nyasaye osewacho!’\n12 “To in, dogi dala, ka inyono dala. Ka inyono dala maduongʼ, to nyathino notho. 13 Israel duto biro ywage mi ike. En kende e jaka Jeroboam mibiro iki, nikech en kende ema en e od Jeroboam ma Jehova Nyasaye ma Nyasach Israel oseyudoe gimoro maber.\n14 “Jehova Nyasaye biro yiero ni en owuon ruoth ni jo-Israel mabiro tieko dhood joka Jeroboam. Ma e odiechiengʼ! Angʼo? Ee, kata mana sani. 15 Kendo Jehova Nyasaye biro goyo Israel, mochal mana gi odundu ma yamo tero ewi pi. Obiro pudho Israel oko kogologi e piny maber mane omiyo kweregi mi okegi loka Aora nikech negimiyo Jehova Nyasaye mirima ka giloso ludhe mag Ashera. 16 Nojwangʼ Israel nikech richo mane Jeroboam otimo kendo mosemiyo Israel otimo.”\n17 Eka chi Jeroboam noa malo modhi Tirza. E kinde mane ochopo e laru mar dino cham, nyathino notho. 18 Ne giike kendo Israel duto noywage mana kaka Jehova Nyasaye nosewacho kaluwore gi dho jatichne janabi Ahija.\n19 Timbe mamoko mag loch Jeroboam kaka lwenje mane okedo kod kaka nobedo e loch ondiki e kitepe mag rapar mag ruodhi mag Israel. 20 Nobedo e loch kuom higni piero ariyo gariyo bangʼe to noyweyo gi kwerene. Kendo Nabad wuode nokawo lochne.\nRehoboam ruodh Juda\n21 Rehoboam wuod Solomon ne ruoth e Juda. Ne en ja-higni piero angʼwen gachiel kane obedo ruoth, kendo nobedo e loch kuom higni apar gabiriyo e Jerusalem, e dala maduongʼ mane Jehova Nyasaye oseyiero kuom dhoudi duto mag Israel mondo oketie Nyinge. Nying min-gi ne en Naama nyar jo-Amon.\n22 Juda notimo richo e nyim Jehova Nyasaye. Kuom richo mane gitimo, negimiyo Nyasaye mirima omako kodgi moloyo kaka kweregi notimo. 23 Bende negilosone gin giwegi kuonde motingʼore, kite milamo kod yiende mag Ashera ewi gode maboyo kendo e bwo yiende motarore. 24 Bende ne nitie kata mana chwo materore kuonde lemo e pinyno, ne nitie kendo ji notimo timbe dwanyruok mag ogendini mane Jehova Nyasaye oriembo oko e nyim jo-Israel.\n25 E higa mar abich mar loch ruoth Rehoboam, Shishak ruodh Misri nomonjo Jerusalem. 26 Noyako mwandu hekalu mar Jehova Nyasaye kaachiel gi mwandu mag od ruoth. Nokawo gimoro amora, kaachiel gi kuodi mag dhahabu mane Solomon ochuogo. 27 Omiyo ruoth Rehoboam nochwogo okumbni mag nyinyo mondo oket kar mane okawgo kendo nomiyo jotelo mag jorit mane rito rangach midonjogo e dala ruoth. 28 E kinde moro amora mane ruoth dhi e hekalu mar Jehova Nyasaye, joritogo ne tingʼo kuodigo kendo bangʼe negidwokogi e od jorito.\n29 Kuom weche mamoko mag loch Rehoboam, kaachiel gi gik moko duto mane otimo, donge ondikgi e kitap rapar mag ruodhi mag Juda? 30 Ne nitiere lweny ma ok rum e kind Rehoboam gi Jeroboam. 31 Rehoboam notho kaka kwerene kendo noyike kodgi e Dala Maduongʼ mar Daudi. Nying min-gi ne en Naama; ma nyar jo-Amon. Abija wuode nobedo ruoth kare.


Bible in one year - Luo Bible 2020 - May 5\n1. Samuel nowachone jo-Israel duto niya, “Asewinjo gik moko duto ma usewachona kendo koro asemiyou ruoth.\n2. Koro un kod ruoth kaka jatendu. Anto aseti ma wiya oti lwar, kendo yawuota un-go ka. Asebedo jatendu chakre tin-na nyaka sani.\n3. Eri achungʼ ka. Hulieuru e nyim Jehova Nyasaye kod ngʼate mowir ketho ma asetimo. Rwadh ngʼa masekawo? Punda ngʼa masekawo? Ngʼatno ma asethiro? Asekawo asoya koa kuom ngʼa mondo odin wangʼa? Ka dipo ni asetimo achiel kuom gigi, to aikora mar loso.”\n4. Negidwoko niya, “Pok iwuondowa kata thirowa. Bende pok ikawo gimoro amora moa e lwet ngʼato.”\n5. Samuel nowachonegi niya, “Jehova Nyasaye en janeno kuomu, kendo ngʼate mowir bende obedo janeno kawuononi, ni ok useyudo gimoro e lweta.” Negiwacho niya, “Adier, en janeno.”\n6. Eka Samuel nowachone ji niya, “Jehova Nyasaye ema ne oyiero Musa gi Harun kendo nogolo kwereu koa e piny Misri.\n7. Koro sani, chungʼuru ka, mondo anyisu ratiro kendo aparnu e nyim Jehova Nyasaye timbe duto makare mane otimonu kaachiel gi wuoneu.\n8. “Kane Jakobo odonjo e piny Misri, ne giywakne Jehova Nyasaye mondo okonygi, kendo Jehova Nyasaye ne ooro Musa gi Harun, mane ogolo kwereu owuok oa Misri mi oketogi kama gidakieni.\n9. “To wigi nowil gi Jehova Nyasaye ma Nyasachgi; omiyo nojwangʼogi e lwet Sisera, jatend lweny mar Hazor, kendo e lwet jo-Filistia gi ruodh Moab mane okedo kodgi.\n10. Ne giywakne Jehova Nyasaye kagiwacho niya, ‘Wasetimo richo, waseweyo Jehova Nyasaye mi watiyo ne nyiseche mag Baal gi Ashtoreth. To koro sani reswa e lwet wasikwa mi wanatini.’\n11. Eka Jehova Nyasaye ne ooro Jerub-Baal (ma bende iluongo ni Gideon), Barak (ma bende iluongo ni Bedan), Jeftha gi Samuel, kendo ne oresou kuom wasiku mane omonjou koa koni gi koni, momiyo udak gi kwe.\n12. “To kane uneno ka Nahash ruodh jo-Amon dwaro monjou, ne uwachona ni, ‘Nyaka wabed gi ruoth ma ritowa,’ kata obedo ni Jehova Nyasaye ma Nyasachu ne en ruodhu.\n13. Koro neuru ma e ruoth ma useyiero, mane ukwayo; omiyo Jehova Nyasaye oseketo ruoth mondo oritu.\n14. Ka umiyo Jehova Nyasaye luor kendo kutiyone, ka uwinjo chikne kendo ok ungʼanyone chikene, un kaachiel gi ruodhu ma ritou mi uluwo Jehova Nyasaye ma Nyasachu, to mano ber.\n15. To ka utamoru winjo Jehova Nyasaye, mi ungʼanyone chikene, to enokumu kaka ne okumo kwereu.\n16. “Koro sani chungʼuru kar tiendu mondo une hono maduongʼ ma Jehova Nyasaye timo mana ka uneno!\n17. Donge sani en ndalo mikayoe ngano? Abiro luongo Jehova Nyasaye mondo okel polo mamor gi koth. Eka ubiro ngʼeyo ni usetimo marach e wangʼ Jehova Nyasaye kuom kwayou mane upenjogo ruoth.”\n18. Eka Samuel noluongo Jehova Nyasaye, kendo mana gi odiechiengʼno Jehova Nyasaye nokelo mor polo gi koth. Omiyo ji duto nochungʼ ka luoro omakogi e nyim Jehova Nyasaye kod Samuel.\n19. Eka ji duto nowachone Samuel niya, “Lam Jehova Nyasaye ma Nyasachi ni jotichni mondo kik watho, nimar wasemedo ewi richowa mamoko tim marach mar kwayo mondo miwa ruoth.”\n20. Samuel nodwokogi niya, “Kik ubed maluor. Kata obedo ni usetimo tim marachni, koro kik ulokru uwe Jehova Nyasaye, to tineuru gi chunyu duto.\n21. Kik ulokru uluw nyiseche manono. Ok ginyal konyou, bende ok ginyal resou nikech gin gik manono.\n22. Nikech nyinge maduongʼ, Jehova Nyasaye ok nojwangʼ joge, nikech Jehova Nyasaye ne mor mar timou joge owuon.\n23. Kata kamano, anto ok anyal ketho ni Jehova Nyasaye kuom weyo ma ok alemonu. To abiro puonjou yo maber kendo makare.\n24. Un to nyaka une ni uluoru Jehova Nyasaye, kendo utine gi adieri gi chunyu duto; parieuru gigo madongo mosetimonu.\n25. To ka usiko ka utimo marach, to un kaachiel gi ruodhu ibiro tieku.”\n1. Saulo ne ja-higni piero adek kane ochako bedo ruoth kendo nobedo ruodh Israel kuom higni piero angʼwen gariyo.\n2. Saulo noyiero ji alufu adek kuom jo-Israel; to kuom joma noyierogo ji alufu ariyo ne ni kode Mikmash gi pinje gode mag Bethel, to ji alufu achiel ne nigi Jonathan e gwengʼ Gibea e piny Benjamin. To ji duto modongʼ nonyiso nodog miechgi.\n3. Jonathan nomonjo kambi man Geba mar jolwenj jo-Filistia kendo jo-Filistia nowinjo wachno. Eka Saulo nochiko mondo ogo tungʼ e piny duto mi owacho niya, “We jo-Hibrania owinji!”\n4. Omiyo jo-Israel duto nowinjo wach ni Saulo osemonjo kambi jo-Filistia kendo koro jo-Filistia oselo gi jo-Israel. Mine oluong ji mondo odhi ir Saulo Gilgal.\n5. Jo-Filistia nochokore mar kedo gi jo-Israel, ka gin gi geche alufu adek, gi geche mag farese alufu auchiel, gi jolweny mathoth ka kwoyo man e dho nam. Negiwuok mi gidhi gibworo Mikmash man yo wuok chiengʼ mar Beth Aven.\n6. Kane jo-Israel oneno kaka wach chal kuomgi kendo ni jolwenjgi othungʼ marach, ne gipondo e rogo, e bunge, e kind lwendni, e buche matut, e soko.\n7. Jo-Hibrania moko nongʼado aora Jordan modhi e piny Gad gi Gilead. Saulo to nodongʼ Gilgal, to jolwenje mane ni kode ne tetni ka luoro omakogi.\n8. Norito Samuel kuom ndalo abiriyo kaka Samuel nosechiko, to Samuel ne ok obiro Gilgal kendo joma ne nigi Saulo nochako ke.\n9. Omiyo nowacho niya, “Kelnauru gima itimogo misango miwangʼo pep kod misango mar lalruok.” Kendo Saulo nochiwo misango miwangʼo pep.\n10. E sa ma ne otieko chiwo misangono, Samuel nochopo kendo Saulo nodhi mondo omose.\n11. Samuel nopenje niya, “Angʼo misetimoni?” Saulo nodwoke niya, “Kane aneno ka ji ke to in bende pok ibiro e sa mane oketi, to jo-Filistia bende chokore Mikmash,\n12. ne aparo ni, ‘Koro jo-Filistia biro monja Gilgal, ka pod ok apenjo kendo pod ok akwayo Jehova Nyasaye mondo okonya.’ Omiyo ne aneno ni ochuna ni nyaka achiw misango miwangʼo pep.”\n13. Samuel nowachone niya, “Isetimo tim mofuwo. Ok iserito chik mane Jehova Nyasaye ma Nyasachi omiyi; ka dine iriti, to doguro pinyruodhi e Israel nyaka chiengʼ.\n14. To koro pinyruodhi ok bi siko, Jehova Nyasaye oseyudo ngʼat ma chunye chal gi mare kendo osekete, mondo otel ne joge, nikech in ok iserito chik mar Jehova Nyasaye.”\n15. Eka Samuel noa Gilgal modhi Gibea e piny Benjamin, kendo Saulo nokwano joma ne ni kode mine oyudo ni gin ji madirom mia auchiel.\n16. Saulo gi wuode Jonathan kod ji mane ni kodgi nobet Gibea e piny Benjamin, to jo-Filistia nojot Mikmash.\n17. Sidienje adek mag jolwenj jo-Filistia nowuok e kambi margi, migawo mokwongo nodhi momonjo jo-Ofra e piny Shual,\n18. to machielo nochiko Beth Horon mar adek nodhi e tongʼ mochiko Holo mar Zeboim mochimo kuma otimo ongoro.\n19. Ne onge jotheth e piny Israel mangima nikech jo-Filistia nosewacho niya, “Ka kamano to jo-Hibrania biro loso ligengini kod tonge!”\n20. Omiyo jo-Israel duto ne odhi e piny jo-Filistia mondo opiag kuegi, saruru, ledhi kod musmeno mar ngʼado lum.\n21. Nengo mar piago kwer gi saruru ne en ariyo ewi adek mar Shekel, nengo mar piago uma gi le ne en achiel ewi adek mar Shekel, kata mar rieyo bidhi.\n22. Omiyo chiengʼ lweny onge jalweny moro amora mane nigi Saulo kod Jonathan mane nigi ligangla kata tongʼ e lwete; makmana Saulo gi Jonathan kende ema ne ni kod ligangla gi tongʼ.\n23. Koro jolwenj jo-Filistia nosekadho modhi Mikmash.\n1. Kuom jatend wer. E dwol mar “Akuru mopiyo e onera man mabor.” Miktam mar Daudi. Kane jo-Filistia osemake Gath. Kecha, yaye Nyasacha, nikech wasika dwaro monja; odiechiengʼ duto gidiya ma ok aywe.\n2. Joketh nyinga lawa odiechiengʼ duto; ji mangʼeny monja ka sunga omakogi.\n3. Ka luoro omaka to abiro geno kuomi.\n4. Kuom Nyasaye ma apako wachne, in Nyasaye ema aketo genona kuomi omiyo ok abi bedo maluor. Dhano adhana to nyalo timona angʼo?\n5. Odiechiengʼ duto gimino koda wach; kinde duto gichano kaka digihinya.\n6. Gikuotho kendo gijimbo wach, ginono okangʼ ka okangʼ ma agoyo, ka gidwaro kawo ngimana.\n7. Kik iyie gitony kata matin nikech richo mag-gi, dwok ogendini piny, yaye Nyasaye, gi mirimbi;\n8. Ndik ywak ma aywakgo kwan pi wangʼa machwer e kitapi, donge iketogi e kitabu mari?\n9. Eka wasika biro gomo dok ka aluongo kony moa kuomi. Mano ema abiro ngʼeyogo ni Nyasaye en jakora.\n10. Kuom Nyasaye ma apako wachne, in Jehova Nyasaye ema apako wachne,\n11. kendo Nyasaye ema aketo genona kuome; omiyo ok abi bedo maluor. Dhano adhana to nyalo timona angʼo?\n12. Asetimo kodi singruok, yaye Nyasaye; abiro chiwoni chiwo maga mag erokamano.\n13. Nikech iseresa e tho kendo isegengʼo tienda mi ok ochwanyore, mondo mi awuothi e nyim Nyasaye ma en e ler makelo ngima.\n21. Fuwo moro ngʼat maonge gi rieko, to ngʼat man-gi winjo wuotho moriere tir.\n22. Chenro ok chopi nikech onge puonj makare, to ka giyudo jongʼad rieko mangʼeny to gichopo.\n23. Ngʼato yudo mor e dwoko mowinjore, to mano ber manade kuom wach mochopo e sa midware.\n47. Kane pod owuoyo, oganda nobiro, to ngʼatno mane iluongo ni Judas, achiel kuom ji apar gariyo, notelonegi, nosudo ir Yesu mondo onyodhe,\n48. to Yesu nopenje niya, “Judas, indhogo Wuod Dhano gi nyoth?”\n49. Kane jolup Yesu noneno gima ne dhi timore, negiwacho niya, “Ruoth, owinjore waked gi ligengniwa koso?”\n50. To achiel kuomgi notongʼo jatij jadolo maduongʼ mi ochodo ite ma korachwich oko.\n51. To Yesu nodwoko niya. “Ok kamano ngangʼ!” Eka nomulo it ngʼatno kendo nochange.\n52. Eka Yesu nowachone jodolo madongo, jotelo mag jorit hekalu, kod jodongo, mane obiro ire, niya, “An jatend koko mar jo-jendeke, momiyo ubiro ira gi ligengni kod arunge?\n53. Pile ka pile an kodu e laru mag hekalu, to ne ok umaka. To mani en sau, sa ma mudho olocho.”\n54. Kane gimake, negidhiyo kode ka gitere ei od jadolo maduongʼ. Petro noluwogi gichien.\n55. To kane gisemoko mach e chuny laru kendo gisebedo piny kaachiel, Petro nobedo kodgi.\n56. Jatich ma nyako nonene kobedo kanyo kama mach lielie. Nodhi machiegni kode morange matut kendo nowacho niya, “Ngʼatni ne ni kode.”\n57. To nokwerogo, kowacho niya, “Dhako, ok angʼeye!”\n58. Achien bangʼe matin, ngʼat moro nonene kendo nowacho niya, “In bende in achiel kuomgi.” Petro nodwoko niya, “Omera, ok an.”\n59. Achien bangʼe madirom sa achiel, ngʼat machielo nojiwo kowacho matek niya, “Adier chutho jali ne ni kode, nimar en ja-Galili.”\n60. Petro nodwoko niya, “Omera, ok angʼeyo gima iwuoyo kuome!” Mana kaka nowuoyono, thuon gweno nokok.\n61. Ruoth nolokore kendo nongʼiyo Petro tir. Eka Petro noparo wach mane oyudo Ruoth osewachone niya, “Kapok thuon gweno okok tinendeni, to wangʼ inikweda nyadidek.”\n62. To nowuok odhiyo oko kendo noywak malit.\n63. Jogo mane rito Yesu nochako jare kendo goye.\n64. Negitweyo wangʼe kendo negiwachone githuon niya, “Hul ane! En ngʼa mogoyi?”\n65. To negisiko mana ka giyanye ayanya.\n66. Ka piny noru gokinyi, bura mar jodong oganda kaachiel gi jodolo madongo gi jopuonj chik, nochokore kaachiel, kendo Yesu nokel irgi.\n67. Negiwacho niya, “Nyiswa ka in e Kristo.” Yesu nodwoko niya, “Ka awachonu, to ok ubi yie gima awachonuno,\n68. to ka apenjou, bende ok ubi dwoko.\n69. To chakre kawuono kadhiyo nyime, Wuod Dhano biro bet e bat korachwich mar Nyasaye Maratego.”\n70. Giduto negipenjo niya, “Kara in e Wuod Nyasaye?” Nodwoko niya, “Un kare kuwacho ni An e en!”\n71. Eka negiwacho niya, “Angʼo momiyo pod wadwaro joneno moko kendo? Wasewinjo mano koa e dhoge owuon.”


Bible in one year - Luo Bible 2015 - January 2\n1. Kane onywol Yesu e dala mar Bethlehem e piny Judea, e ndalo loch ruoth Herode, ajuoke moko moa yo wuok chieng’ nobiro Jerusalem,\n2. mopenjo niya, “Ere jalo monywol mondo obed ruodh jo-Yahudi? Ne waneno suluene kowuok yo wuokchieng’, omiyo wabiro mondo wamiye duong’.”\n3. To kane ruoth Herode owinjo wachno, kibaji nogoye ahinya, kaachiel gi jo-Jerusalem duto.\n4. Ne oluongo jodolo madongo duto mag jo-Yahudi, kod jopuonj Chik, mi openjogi kama onego nywolie Mesia.\n5. Ne gidwoke ni, “Ibiro nywole Bethlehem e piny Juda, nikech kamano e kaka janabi nondiko, kawacho niya,\n6. ‘In Bethlehem manie piny Judea, ok itin ngang’ e wang’ jotend Juda. Kuomi ema jatelo ma norit joga Israel nowuogie.’ ”\n7. Kuom mano, Herode noluongo ajuoke kande ling’ling’, mononogi kinde mane sulue onenoree, mi ginyise.\n8. Eka ne oorogi Bethlehem, konyisogi niya, “Dhiuru umany nyathino matek, to ka usenwang’e, to duogna uru wach, mondo an bende adhi amiye duong’.”\n9. Kane gisewinjo gima ruoth owachonigi ne gichako wuoth ka gidhi kendo sulue mane giseneno kowuok cha nochako othinyore nyimgi ka giwuotho, mi otelonigi nyaka odhi ochung’ kama opogore gi kama nyathi nitie.\n10. Kane gineno sulueno, ne gibedo mamor ahinya.\n11. Ne gidonjo e ot, mi gineno nyathino gi Maria min mare, eka ne gigoyo chonggi piny, mi gimiye duong’. Bang’e ne gigolo mwandu mane gibirogo, mi gimiye dhahabu gi ubani kod manemane, ma gin yien moko mang’ue ng’ar.\n12. To Nyasaye ne osiemogi e lek ni kik gidog ir Herode, omiyo ne gidok thurgi gi yo machielo.\n13. To kane ajuoke osewuok, malaika mar Ruoth nofwenyore ni Josef e lek, mowacho ne niya, “A malo, ikaw nyathi kod min mare mondo iring idhi Misri, kendo ibed kuno nyaka aduogni wach, nimar Herode biro dwaro nyathino mondo onegi.”\n14. Kuom mano, Josef noa malo, mokawo nyathino kod min mare, owuokgo dier otieno, kadhi Misri,\n15. mi odak kuno nyaka Herode otho. Mano notimore mondo ochop gima ne Ruoth Nyasaye omiyo janabi owacho, ni, “Naluongo wuoda mondo oa Misri.”\n16. To kane Herode ofwenyo ni ajuokego osewuonde, mirima mager nomake, mi ogolo chik mondo oneg nyithindo duto ma yawuowi man Bethlehem kod manie gwenge mokiewo gi dalano, chakre johigni ariyo kaduogo chien. Noyiero nyithindo ma johignigo koluwore gi ndalo mane ajuoke osenyise ni onenoe sulue.\n17. Kamano gima ne Jeremia janabi owacho, notimore.\n18. Nowacho niya, “Dwol ne owinjore e dala mar Rama, ne en nduru gi ywak malit. Rahel ema ne ywago nyithinde, kendo ne ok onyal hore, nikech ne gisetho giduto.”\n19. Bang’ tho Herode malaika mar Ruoth nofwenyore ni Josef e lek, ka en Misri,\n20. mowachone niya, “A malo ikaw nyathi kod min mare, idog e piny Israel, nimar joma ne dwaro nego nyathi koro osetho.”\n21. Kuom mano Josef noa malo, mi okawo nyathi gi min mare, odokgo Israel.\n22. To kane owinjo ni Arkelao osebedo ruoth Judea kar Herode wuon mare, ne oluoro dok kuno. Ne onyise e lek gima onego otim, omiyo ne odhi e piny Galili,\n23. mi odak e dala miluongo ni Nazareth. Mano notimore mondo ochop gima ne Janabi okoro, ka wacho niya, “Enoluonge ni ja-Nazareth.”


Heb 3 | `KMO | STEP | Eeji Kristen yaka kumwoy, God riita nona wohechawey, kwotaka notaka hevenek tawa yon anapoy anapoy otiito. Anapoy anapoy otiinak, Jisas riina na hiki ta. Rii eeta noti Aposel, God riiti maji sawo tar ma. Rii eeta noti harapa opelen otii tar ma. Riita sawo tarin, nota eechaba hiki siitiichi sawoto.\nJISAS RIITI HARAPA SIINIGA MOSES RIITI HARAPA HIN DAGIIR POYETU\n1 Eeji Kristen yaka kumwoy, God riita nona wohechawey, kwotaka notaka hevenek tawa yon anapoy anapoy otiito. Anapoy anapoy otiinak, Jisas riina na hiki ta. Rii eeta noti Aposel, God riiti maji sawo tar ma. Rii eeta noti harapa opelen otii tar ma. Riita sawo tarin, nota eechaba hiki siitiichi sawoto. 2 Moses riita God riiti akak rii God riina hehar sumowu tarega, Jisas rii God riina eechaba hehar sumowu tar. Mashi God riita Jisas riina diita yo otiiken eena hisiir. 3 Ada otii tawa ma riiti hi eeta harapa, aka siiti hi eeta karakada. Sii eetata Jisas riiti hi eeta harapa, Moses riiti he eeta harapa karakada. 4 Eyey akan diita nosapeka tawey, ma por rii otii tar. Wowak, God riita eyey boboyen otiir. 5 Moses rii wakasa ma tarek, God riiti akak taniga, rii God riina hehar siiken sumowuchi, rii komas wochir majin tayechi heema pakachichar. 6 Wowak, Kraist riita God riiti yikapwa tarega riita eyey ma God riiti akak taweyn yenya riita siiken hehareto. Kapo nama God riiti akak tawa? Nota riina hiki siitiichi, sumowu taney, riita yaken nota eechaba eechaba anabeyichi kowu taney, eeta nota riiti akak tawa.\nMAJIN WOSOWOY TAWA MA YE SIITII HAPAKAKASAKECH\n7 Wowak, nota na Holi Spirit majin meeji ta. Eecha wocho:\n“Apak kwo God riiti ayan meeji tawey,\nkwi marenoko opoche hapaga bor siitanakech.\nKwoti wayega me biish tar eemek tari,\nyecha eeji harapa yon 40 sukwiyak hechari,\nyecha ana otii otii hechari, nasowoy tarek,\nworek, yecha eeta nediik tari,\nada yenya inyaka harapa kwotayer.\nEena marenoko kwi hapaga bor siitanakech.\nAda inyaka kwotayechi wor,\n‘Yecha eechaba eechaba inyaka marenoku ye\nYecha eeji nobon hekasakech.’\n11 Eena ada inyaka kwotayechiniga maji harapa wor, ‘Yecha eeji yikapaka tawa eemen iyarekasakech.’”\nISREL MA YECHA GOD RIITI MAJIN NASOWOY TAREGA NOTA OPOCHE EECHABA NASOWOYETANAKECH\n12 Yaka kumwoy na hehar icha. Eeta kapasek kwoti inyaka sugu wopu kapasek boboy hiki taney, riina saka hiki siitiichichawak. Kwota hiki taney, kwota eechaba eechaba takiitawa God riina heechi shen shen ichanakech. 13 Apa, diita nedii nota keena God riiti yon otiito. Diita nedii tawey, nota na awasen awasen kiyapo ta. Kiyapo tawey, woshepii tawa kapasek boboy sii eeta nona hapaga bor otiichikasakech. 14 Nota Jisas riina mapo hiki siitiichichari, nota hamak tawa nedii anabeyichi siitii taney, nopa Kraist riita homochik tawa boboyen nopa kiki yabakiita. 15 God riiti maji eecha wocho,\n“Apak kwota riiti ayan meejinak,\nme biish tar eemiktar ma ye nasowoy tari,\nopoche eechaba hapaga bor siitanakech.”\n16 Kapo nama God riiti maji meejichi nasowoy tar? Kata ma ye Isip nosap heechi Moses riita mapo neeki ichar boboyen eena sumowu tarin yecha nasowoy tar. 17 God riita 40 sukwiya kapo naman inyaka kwotaye tar? Kata ma ye kapasek boboy otii tarek, yechi maba sapi me biish tar eemek heechirin eena God riita yenya kwotayer. 18 Eeta nedii God rii eecha wor, “Kata nosowoye tawa ma ye eeji yikpaka tawa eemen iyarekasakech.” Wori, kapo naman eecha wor? Maji nosowoy tawa ma yenya bar. 19 Wowak, nota hecho ye hiki siitiichiyan biish siiri, eena yecha iyarekasakech.


Geng’o Midhiero Mag Thoo Mag Mil Polo. – Sky Fm\nGeng’o Midhiero Mag Thoo Mag Mil Polo.\nBy Moses Omolloh and Joseph Owino.\nJotelo e Sub-County ma Rongo, ei Migori county, okwaa mondo omany okenge mar kelo gigo ma geng’o mil polo mondo oduok chien midhiero mag thoo mabiro kaluwore gi goruok polo e kuonde somo kaachiel gi kuonde mamoko mopogore opogore e countyno.\nMaa, en kaluwore gi Joseph Nyamanga, ma en jalup ruoth mar South Kanyajuok mayudore e sub county ma Rongo mane owacho ni polo osegoyo gweng’no kuom ndalo mathoth kendo jii koro nigi luoro ne ngimagi ka koro to gikwayo tend county ma Migori kaachiel gi migepe mamoko mondo oyuor okonygi e keto gigo ma geng’o mil polo ahinya hinya gi kindeni ma ndalo koth osechako mondo ogeng’ midhiero makamago.\nKane owuoyo gi nyakalondo mar Sky, Nyamanga ne owacho ni lipode mag goruok polo osechiew kuom ndalo mathoth kendo wachno onego orange malong’o.\nMaa, biro ndalo ariyo kende tok ka jopuonjre auchiel kod janyuol achiel mawuok e skund sekondar ma Arundo yudo hinyruok mokalo tok kane ogogi kod polo e midhiambo ma nyoro e seche mane koth mapek chwe e aluorano.\nNyamanga, bende ne owacho ni jogo mane oyudo hinyruok ne oring-go e od thieth ma Rongo Sub-County kuma ne giyudo thieth kendo yienegi dok pacho.


Hibrania 13 - Holy Bible [Luo Bible 2020] - (Hib 13)\nSikuru kuheroru kaka owete.\nParuru joma ni e od twech mana ka gima un bende otweu kodgi. Joma isando bende paruru mana ka gima un bende isandou kodgi.\nOmiyo wanyalo wacho gi chir niya, “Jehova Nyasaye e jakonyna omiyo ok analuor, ere gima dhano ditimna?”\nYesu Kristo ok lokre en achiel, kawuono kendo nyaka chiengʼ.\nKik ulu kit puonj moro amora mayoreyore manyalo golou e yor adiera, nikech ngʼwono Nyasaye ema onego ojiw chunywa to ok puonj motenore kuom weche mag chiemo ma ok kel kony moro amora ni joma chamogi.\nWan gi kendo mar misango ma jodolo ma pod tiyo e Hema Maler ok oyienegi chamo misengini motimie.\nJadolo maduongʼ tero remb jamni nyaka Kama Ler Moloyo mondo ochiw kaka misango mar golo richo ka ringregi iwangʼo oko mar kambi.\nOmiyo wan bende wawuoguru wadhi ire oko mar kambi mondo wane achaya ma en bende noneno.\nNikech e pinyni waonge gi dala mosiko, to warito dala machielo mwabiro nwangʼo achien.\nKuom mano watimuru ne Nyasaye misango mar pak ndalo duto ka wan kuom Yesu. Pak makamano en olemo mawuok e dhowa ka hulo nyinge.\nLemnwauru alema. Wangʼeyo malongʼo ni waonge wach gi ngʼato kendo wadwaro ni ngimawa obed mobidhore e yore duto.\nMoloyo an awuon, akwayou mondo ulamna mondo aduog iru mapiyo.\nMad Nyasach kwe ma nochiero Ruodhwa Yesu, ma en Jakwath Maduongʼ mar rombe, kuom remo mar singruok mosiko,\nolosu udok makare chuth, kutimo timbe mabeyo duto mondo eka utim dwarone. Mad oloswa mi wachal kaka odwaro, kuom Yesu Kristo, monego oyud duongʼ nyaka chiengʼ! Amin.\nJowetena, akwayou mondo uyie gi wach ma ajiwougoni nikech andikonu mana baruwa machwok kende.\nAdwaro ni mondo ungʼe ni owadwa Timotheo osegony kendo ka ochopo piyo to wanabi kode mondo waneu.\nMosuru jotendu duto kaachiel gi jo-Nyasaye duto. Owete moa Italia ooronu mosgi.\nNgʼwono mondo obed kodu un duto.


ï»¿ Buy Authentic Air Max 95 Nike free run herre Air Max 2012 nikeshox Nike WoAir Max 95 Dynamic Flywire Grey Purple chaussure nike air max 90 livraison gratuite Quality Guarantee Nike Air Max 95 For Sale Online-Real Cheap Nike Air Max 95 Sale\nHome :: Nike Air Max 95 :: Air Max 95 Nike free run herre Air Max 2012 nikeshox Nike WoAir Max 95 Dynamic Flywire Grey Purple chaussure nike air max 90 livraison gratuite Quality Guarantee Nike Air Max 95 For Sale\nThe Air Max 95 Nike free run herre Air Max 2012 nikeshox Nike WoAir Max 95 Dynamic Flywire Grey Purple chaussure nike air max 90 livraison gratuite Quality Guarantee Nike Air Max 95 For Sale is around the side with the footwear,which catch the attention about you,generating you out in the ordinary in the crowd. letting you run immediately,as well as moving extra versatile at basketball games, The Nike Air Max 95 may be the very best selection. Want you a delighted shopping very first as well as a happy shopping last.\nCheap Nike AIR Max Invigor 95 Wolf Grey Varsity Red Black Gris Loup Noir Rouge 749680 004 Running Shoe jordanreleasedates2018.com For Sale


Jeremia 13 - Holy Bible [Luo Bible 2020] - (Jer 13)\nMa e gima Jehova Nyasaye nowachona: “Dhi kendo ingʼiew kamba mar law kendo itweye e nungoni, to kik iweye omak pi.”\nOmiyo nangʼiewo kamba, kaka Jehova Nyasaye nochika, mi atweye e nungona.\nWach Jehova Nyasaye nobirona kendo mar ariyo:\n“Kaw kamba mane ingʼiewo kendo itweyo e nungoni, kendo idhi Perath mi ipande kanyo e bur manie kind lwanda.”\nOmiyo ne adhi mi apande Perath, mana kaka Jehova Nyasaye nonyisa.\nBangʼ ndalo mangʼeny Jehova Nyasaye nowachona niya, “Dhi sani Perath kendo ikaw kamba mane anyisi ni ipand kanyo.”\nOmiyo ne adhi Perath mi akunyo kambano kendo akawe kama ne apande, makmana nosekethore kendo obedo maonge tich chuth.\nEka wach Jehova Nyasaye nobirona:\n“Ma e gima Jehova Nyasaye wacho: ‘Anatiek sunga mar Juda kod sunga malich mar Jerusalem mana e yo machalre kamano.\nJoma timbegi mono gi, motamore winjo wechega, matimo gima chunygi ema ohero, ma bende luwo bangʼ nyiseche manono mondo gitine kendo gilamgi, biro chalo gi kambani makoro onge tich chuth!’\nJehova Nyasaye owacho niya, ‘Nimar kaka okanda itweyo e nungo dhano, omiyo ne atweyo od Israel duto kod od Juda duto kuoma, mondo gibed joga miluongo gi nyinga, ma kelona pak kod duongʼ. To kata kamano negitamore winja.’\n“Wachnegi ni: ‘Ma e gima Jehova Nyasaye, ma Nyasach Israel, wacho: Ndede duto mag divai onego opongʼ gi divai.’ To kagiwacho ni, ‘Donge wangʼeyo ni ndede mag divai onego pongʼ gi divai?’\nTo nyisgi ni, ‘Ma e gima Jehova Nyasaye wacho: Anami ji duto modak e pinyni njawre gi mer, kaachiel gi ruodhi mobet e kom duongʼ mar Daudi, jodolo, jonabi kod jogo duto modak Jerusalem.\nJehova Nyasaye owacho niya, Anami ji duto tuomre ngʼato gi ngʼato, wuone kod yawuotgi machalre. Kechna gi herana kod ngʼwonona ok nomona tiekogi.’ ”\nWinji kendo ichik iti, kik ibed jangʼayi, nimar Jehova Nyasaye osewuoyo.\nMi Jehova Nyasaye, ma Nyasachi duongʼ ka pod ok okelo mudho, kapok tiendeni ochwanyore, e gode matindo motimo mudho. Ugombo ler, to enoloke mudho mandiwa mi oloke kuyo malich.\nTo ka ok uchiko itu, anaywagi apanda nikech sunga magu; wengena noywagi malit, ka gipongʼ gi pi wangʼ, nikech rombe mag Jehova Nyasaye noter e twech.\nWachne ruoth kod min ruoth niya, “Loruru uaye kombeu mag duongʼ, nimar osimbo mau mag duongʼ nolwar koa e wiyeu.”\nMier madongo man Negev nolor, kendo onge ngʼama noyawgi. Juda duto noter e twech, notergi mabor chuth.\nTingʼuru wangʼu malo kendo une joma aa yo nyandwat. Ere kweth mane oket e lwetu, rombe mane usungorugo?\nUnuwach angʼo ka Jehova Nyasaye oketo ewiu, jogo mane uparo ni osiepeu kaka jotendu? Donge rem nokayi kaka dhako mamuoch kayo?\nKendo ka ipenjori iwuon, “Angʼo momiyo ma osetimorena?” En nikech richo mau mangʼeny omiyo dugu oseneno kendo dendu osekethore.\nBende ja-Kush nyalo loko kit piene kata kwach nyalo loko kido man kuome? Kamano bende ok inyal timo maber, in ngʼatno mongʼiyo gi timbe maricho.\n“Anakeu ka mihudhwe miriembo gi yamb kalausi.\nMa e pokni ma asechiwoni,” Jehova Nyasaye ema owacho, “nikech wiu osewil koda kendo useketo genou kuom nyiseche manono.\nAnaelu duge mi aum wengeu mondo omi wichkuot mau onere,


Mathayo 14 - Holy Bible [Luo Bible 2020] - (Mat 14)\nE kindeno Ruoth Herode nowinjo humb Yesu,\nmi nowachone joritne niya, “Ngʼatno nyaka bed Johana ja-Batiso. Nyaka bed ni osechier oa kuom joma otho! Mano emomiyo teko mar timo honni tiyo kuome.”\nNoyudo Herode osemako Johana mi otweye nikech wach Herodia ma chi owadgi ma nyinge Filipo,\nnimar Johana nosebedo ka kwere kawachone niya, “Chik ok oyieni mondo ibed kode.”\nHerode ne dwaro nego Johana, to noluoro oganda nikech ne gikawe kaka janabi.\nTo chiengʼ nyasi mar nywol Herode, nyar Herodia nomielnegi maber, kendo miendeno nomoro Herode ahinya,\nmi nosingorene, e yor kwongʼruok ni obiro miye gimoro amora mokwaye.\nTo en, kane min osejiwe motelo, nowacho niya, “Miya wi Johana ja-Batiso e san-ni.”\nRuoth ne chunye ochandore ka nowinjo kwayono, to nikech noyudo osesingore e yor kwongʼruok, kendo nikech wende mane ni e nyasineno, nogolo chik mondo dwach nyakono otim,\nmi nongʼad wi Johana ka en e od twech.\nBangʼe nokelo wiye koketo e san kendo nomi nyakono, mane otingʼe otere ne min mare.\nJopuonjre Johana nobiro mokawo ringre kendo ne giike. Eka negidhi ginyiso Yesu.\nKa Yesu nowinjo gima nosetimore, nowuok kanyo gi yie, ka en kende, modhi kama opondo ka gin kendgi giwegi. To kane oganda owinjo wachno, negia e mier machiegni mi giluwe ka giwuotho.\nKane Yesu ogowo loka, noneno oganda maduongʼ, nokechogi kendo nochango jogo duto mane tuo.\nKa piny ne chiegni imore, jopuonjrene nobiro ire mowachone niya, “Ka en thim, kendo sa koro olewo. We ogandani owuogi mondo gidhi e mier kendo gingʼiew chiemo ne gin giwegi.”\nTo Yesu nodwokogi niya, “Onge tiende mondo gia. Migiuru gimoro gicham un uwegi.”\nTo negidwoke niya, “Wan gima wan-go ka en mana makati abich gi rech ariyo kende.”\nNowacho niya, “Kelnagiuru ane ka.”\nEka nogolo chik mondo ji obed piny e lum. Bangʼe nokawo makati abichgo gi rech ariyogo, nongʼiyo polo malo, kogoyo erokamano. Nongʼingo makatigo mi nomiyo jopuonjre kendo jopuonjre nomiyogi ji.\nGiduto negichiemo mi giyiengʼ chuth, kendo bangʼ chiemo jopuonjre nochoko ngʼinjo mag chiemo mane ji ochamo oweyo okepe apar gariyo mopongʼ.\nKar romb joma nochiemo duto ne gin chwo alufu abich, ka ok okwan mon gi nyithindo.\nGisano Yesu nochiko jopuonjrene mondo odonji e yie kendo gitel nyime gingʼad gidhi loka nam komachielo, ka en to ne pod odongʼ chien kogonyo oganda.\nKane osegologi, noidho modhi e bath got malo, mobet kar kende mondo olem. Kane piny chiegni imore, ne en kanyo kende,\nto yie to koro nosechopo kama ochwalore koa e dho nam, kendo apaka ne tage koni gi koni, nikech yamo ne kedo kodgi.\nTo kar sa apar kogwen, Yesu nobiro irgi, kowuotho ewi pi.\nKane jopuonjre onene kowuotho ewi pi, ne gibuok ahinya. Luoro nomakogi matek, kendo ne gibuok kagiwacho niya, “En jachien!”\nTo Yesu nowachonegi gisano niya, “Beduru gi chir! En mana An. Kik uluor.”\nPetro nodwoke mowacho niya, “Ruoth, ka en in adier to nyisa mondo abi iri ka awuotho ewi pi.”\nNowachone niya, “Bi.” Eka Petro nowuok e yie kendo nochako wuotho ewi pi kochomo ir Yesu.\nTo ka noneno yamo to luoro nomake, kendo kane koro ochako nimo, noywak matek niya, “Ruoth, resa!”\nYesu norieyo bade mana gisano momake. Nowachone niya, “Ne iriwo gi kiawa nangʼo, yaye ngʼama nigi yie matin-ni?”\nTo kane giseidho yie, yamo nokwe mos.\nOmiyo joma ne ni ei yie nolame, kagiwacho niya, “In Wuod Nyasaye adier.”\nKane gisengʼado loka komachielo, negichopo Genesaret.\nTo ka jogwengʼno nofwenyo ni Yesu obiro, negioro wach e gwenge molworo kanyo duto. Ji nokelone joma ne tuo duto\nkendo negisaye mondo oyie joma ne tuogo omulie kata mana riak lawe kende, kendo ji duto mane omule nochango.


Jeremia 18 - Holy Bible [Luo Bible 2020] - (Jer 18)\nMa e wach mane obirone Jeremia koa ir Jehova Nyasaye:\n“Dhiyo e od Jachwe agulni, kendo kanyo anamiyie otena.”\nOmiyo ne adhi e od jachwe agulni, kendo ne ayude kar chwecho.\nTo agulu mane ichweyo gi lowo nokethore e lwete; omiyo jachwechno nochweye agulu machielo, kochweye maber kaka ne odwaro.\nBangʼe wach Jehova Nyasaye nobirona:\nJehova Nyasaye owacho niya, “Yaye od Israel, donge anyalo timonu kaka jachwe agulni timo? Kaka lowo manie lwet jachwe agulni, e kaka un bende e lweta, yaye od Israel.\nKapo ni sa moro amora alando ni piny kata pinyruodhi opudh oko, kata kethgi matiekgi,\nkendo ka ogandano mane asiemo olokore oweyo timbegi maricho, eka analok pacha mi ok anakelnegi masira mane asechano.\nKendo ka kinde machielo alando ni piny kata pinyruoth onego ger kendo gur motegno,\nto kotimo tim marach e nyima kendo ok oluora, to anapar kendo kuom ber mane asechano mar timone.\n“Emomiyo koro wachne jo-Juda kod jogo modak Jerusalem, ‘Ma e gima Jehova Nyasaye wacho: Neuru! Aiko masira nikech un kendo achano chenro marach nikech un. Omiyo weuru yoreu maricho, ngʼato ka ngʼato, kendo ulok yoreu gi timbeu.’\nTo gini dwoke ni, ‘Onge tiende. Wanadhi nyime gi chenro magwa wawegi; ngʼato ka ngʼato kuomwa noluw mana timbe mamono mar chunye marach.’ ”\nEmomiyo ma e gima Jehova Nyasaye wacho: “Penjieuru ogendini: En ngʼa mosewinjo gima chalo kama? Gima lich mokadho osetim gi Nyako Ngili ma en Israel.\nBende pe mag Lebanon rumo ngangʼ koa kuondege maridore motimo lwendni? Bende pige mangʼich mokwe mamol, koa kuonde maboyo dwono?\nTo joga wigi osewil koda, giwangʼo ubani ne nyiseche mopa manono, manomiyo gichwanyore e yoregi kendo e yore matindo machon. Giseketogi gi wuotho e yore matindo mogondore, kendo e yore ma ok opa.\nPinygi nodongʼ gunda, mi enobedi gima inyiero manyaka chiengʼ; jogo duto makalo bute nobwogi kendo gini kin wigi.\nKaka yamo ma aa yo wuok chiengʼ, anakegi e nyim wasikgi; ananyisgi ngʼeya to ok wangʼa e kinde mar masichegi.”\nNegiwacho, “Biuru, wangʼad rieko mar hinyo Jeremia; nimar puonj mar chik mikelo gi jadolo ok nolal, kata ngʼado rieko moa kuom joma riek, kata weche moa ir jonabi. Omiyo biuru, wahangne wach kendo kik wachik itwa ne gimoro amora mowacho.”\nWinja, yaye Jehova Nyasaye; winj gima joma donjona wacho!\nBende ber inyalo chul gi tim marach? To kata kamano gisekunyona bugo. Par nine achungʼ e nyimi kendo awuoyo ka akwayonegi, mondo kik iol mirimbi kuomgi.\nMad ywak winji koa e utegi ka ikelo joma dwaro monjogi apoya nono, nimar gisekunyona bugo mondo gimaka kendo giseketo obadho mondo gimak godo tienda.\nTo in ingʼeyo, yaye Jehova Nyasaye, chenrogi duto mar nega. Kik ingʼwon-negi kuom timbegi mag jendeke, kata rucho richo mag-gi e nyim wangʼi. Mad logi e nyimi; kendo kumgi e kinde mag mirimbi.


AGIRATIMA KODI GIMA KIRIPERE ATIMA KWON - Ministry of Health | Government of Uganda\nHome > Dos and Don'ts > AGIRATIMA KODI GIMA KIRIPERE ATIMA KWON\nGIRATIMA KODI GIMA KIRIPERE ATIMA KWON’GI KUDINI MA KORONA (COVID-19) CHAKIROKI MERE Podho abwapi ma tuwo korona (COVID-19) Othan’gi kamaleri kodi pinyi China idwe mara Apari gariyo ka 31, 2019. Podho abwapi me same onyayi ikisi chegini kisi pinyi moro jye. Silwanyi manitye iKorono nyayi Uganda nitye malo tekiteki aka obedo gima di chuwe ri lwaki gwokiroki kodi ketho gi ragwoki ma gen’go nwan’go kudini ma Korona ( COVID-19).\nKwethi ma kwo okedho gikipinyi maratima kodi makiripere otimi ma tyeko lwaki kwon’gi gwokiroki nuwan’go Kudini ma Korona (COVID-19). KUDINI KORONA (COVID-19) AYA AN’GO? Kudini Korona (COVID-19) obedo arama mawotho ikwethi madeli tekiteki. Nyayi woki kwon’gi dhano achieli kidho- idhano mani ka dhano owolo kosa ogiro to kudini mako kama kochi.\ndhopadola DOs and DONTs 4 MB 223\nMarch 27, 2020 at 9:02 am admin_health Dos and Don'ts Share via:\n214 Comments, RSS


Dhi Nyime Goyo Erokamano ne Misango mar Rawar | Puonjruok mar Ohinga mar Jarito\nSOM E Abua Acholi Afrikaans Aja Akha Albanian Altai Alur Amharic Amis Angolan Sign Language Arabic Armenian Armenian (Ma Imbo) Assamese Aukan Aymara Azerbaijani Baoule Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chiga Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Croatian Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Romanian Dhok mar Ranyisi ma Russian Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dutch Edo Efik Esan Estonian Ewe Fante Faransa Faroese Fijian Finnish Fon Ga Garifuna Georgian German Gitonga Gokana Greek Greenlandik Guadeloupean Creole Guarani Guianese Creole Gujarati Gun Haitian Creole Hausa Havu Hebrew Herero Hiligaynon Hindi Hiri Motu Hmong (White) Hungarian Hunsrik Iban Ibanag Ibanda Icelandic Idoma Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kisungu Kituba Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Laotian Lari Latvian Lendu Lenje Lingala Lithuanian Lolo Lomwe Low German Luganda Lukhonzo Lunda Macedonia Macua Madagascar Sign Language Makhuwa-Meetto Makhuwa-Shirima Malagasy Malay Malayalam Mam Mambwe-Lungu Manyawa Mapundugun Marathi Marshallese Mashi Mauritian Creole Maya Mazatec (Huautla) Mbunda Min Nan (Taiwan) Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nsenga Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Phimbi Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Romania) Romany (Serbia) Romany (Southern Greece) Ronga Runyankore Russian Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin Songomeno Spanish Sranantongo Sunda Swahili Swati Swedish Tagalog Tahitian Tajiki Talian Tamil Tandroy Tankarana Tarascan Tatar Telugu Tetun Dili Tewe Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yoruba Zambian Sign Language Zande Zapotec (Isthmus) Zulu\n“Wuod dhano nobiro . . . mondo ochiw ngimane owar ji mang’eny.”—MAR. 10:45.\nWER 18 Wagoyo Erokamano Kuom Rawar\n1-2. Rawar en ang’o, to ang’o momiyo ne dwarore ni ochiwe?\nKA NE Adam otimo richo, nolalo thuolo mar dak nyaka chieng’, ok ne en kende, to bende ne nyithinde ma ne odhi nyuolo. Adam notimo richo goyiem. To nade nyithinde? Onge gima rach ma ne gitimo, kendo ok diwach ni gin e ma ne gimiyo Adam otimo richo. (Rumi 5:12, 14) Adam notimo richo ma nowinjore gi kum mar tho. Be nitie gima Jehova ne nyalo timo mondo ores nyithind Adam mondo gidag nyaka chieng’? Ee, nitie! Mapiyo bang’ ka Adam nosetimo richo, Jehova nonyiso kaka nodhi reso nyithind Adam tara gi tara kogologi e kuong’ mar richo kod tho. (Cha. 3:15) E kinde ma Jehova noseketo, nodhi oro Wuode koa e polo mondo obi “ochiw ngimane owar ji mang’eny.”—Mar. 10:45; Joh. 6:51.\n2 Rawar en ang’o? Ndiko mag Dho-Grik mag Jokristo nyiso ni rawar en nengo ma Yesu nochulo mondo ong’iewgo gima Adam nolalo. (1 Kor. 15:22) Ang’o momiyo rawar ne dwarore? En nikech Jehova noketo chik ni ngima onego ochul gi ngima. (Wuok 21:23, 24) Adam nolalo ngima makare ma nomiye. Mondo chik Nyasaye ochop kare, Yesu nochiwo ngimane makare ka en dhano. (Rumi 5:17) Mano nomiyo Yesu obedo “Wuoro Mosiko” ne ji duto ma ne dhi nyiso yie kuom misango mar rawar.—Isa. 9:6; Rumi 3:23, 24.\n3. Ka luwore gi Johana 14:31 kod 15:13, ang’o momiyo Yesu nochiwo ngimane makare kaka misango?\n3 Yesu noikore chiwo ngimane kaka misango nikech ohero Wuon-gi ma ni e polo ahinya, to wan bende oherowa. (Som Johana 14:31; 15:13.) Herano e ma nochwale mondo omakre gi tim makare nyaka giko kendo ochop dwaro mar Wuon-gi. Notimo kamano kuom chung’ motegno nyaka e thone. Nikech mano, dwach Jehova ne dhano kod piny biro timore. E sulani, wabiro neno gimomiyo Jehova noyie mondo Yesu osandre malit ahinya ka pok notho. Bende, wabiro nono machuok ranyisi mar jandik Muma moro ma nogoyo erokamano gadier ne misango mar rawar. Kae to mogik, wabiro neno kaka wanyalo nyiso ni wagoyo erokamano ne rawar, kod kaka wanyalo dhi nyime nyiso ni wamor gi misango ma Jehova kod Yesu nochiwo mondo owarwago.\nANG’O MOMIYO NE NYAKA YESU SANDRE MALIT?\nPar ane kuom sand ma Yesu nokaloe mondo ochiw misango mar rawar! (Ne paragraf mar 4)\n4. Ler ane kaka Yesu notho.\n4 Temie paro gik ma notimore odiechieng’ mogik ka ne pok oneg Yesu. Kata obedo ni Yesu ne nyalo sayo Wuon-gi mondo oorne malaike mang’eny mondo orite, noyie mondo jolweny mag Rumi omake kendo osande malit. (Mat. 26:52-54; Joh. 18:3; 19:1) Ne gichwade gi del ma kochwadgo ng’ato to pudho ringrene. Bang’e, ne gimiye yath mapek ma ne idhi guree mondo oting’. Yesu notemo ting’o yadhno to ne ok onyal. Kuom mano, jolweny mag Rumi nochiko ng’at moro ma nochung’ bathe kanyo mondo oting’ yadhno. (Mat. 27:32) Ka ne Yesu ochopo kama ne idhi negee, jolwenygo noguro lwetene kod tiendene gi musmal e yadhno. Nikech dend Yesu ne pek, musmal ma nogurego nomedo yiecho kuonde ma nogur. Osiepene noywage, kendo min-gi be noywak malit. Jotend Jo-Yahudi to nojare. (Luka 23:32-38; Joh. 19:25) Yesu nosandore kamano kuom seche mang’eny. Adundone kod oboye ne ool kendo koro ne ok onyal yueyo maber. Yesu nong’eyo ni nosechung’ motegno nyaka e giko kendo nogamo muya mogik molemo ka pok otho. Kae to nokulo wiye motho. (Mar. 15:37; Luka 23:46; Joh. 10:17, 18; 19:30) Kuom adier, notho tho malit mar wich-kuot kendo ma nokawo seche mang’eny!\n5. Ang’o ma ne chando Yesu ahinya moloyo kata tho ma nodhi thogo?\n5 Gima ne chando Yesu ahinya ne ok en tho ma nodhi thogo. Gima ne chande ne en wach ma nohangne ma nomiyo onege. Nohangne ni ne en ng’at ma nochayo Nyasaye kod nyinge. (Mat. 26:64-66) Wachno nochando pach Yesu ahinya mochopo kama noparo ni Wuon-gi ne nyalo geng’one wich-kuot ma nodhi yudono. (Mat. 26:38, 39, 42) Ang’o momiyo Jehova noyie mondo Wuode ma nohero osandre malit kendo otho? Wane ane weche adek ma nomiyo otimo kamano.\n6. Ang’o momiyo ne nyaka gur Yesu e yadh-sand?\n6 Mokwongo, ne nyaka gur Yesu e yath mondo ogony Jo-Yahudi kuom kuong’ moro ma ne gisedonjoe. (Gal. 3:10, 13) Ne gisesingore ni gibiro luwo chike Nyasaye, kata kamano, ne giweyo luwo chikego. E wi mano, nokuong’gi bende nikech ne gin jo monyuol gi richo mar Adam. (Rumi 5:12) Chike ma Nyasaye nomiyo Jo-Israel ne wacho ni ng’at motimo richo mowinjore gi tho nonego onegi, kendo ne inyalo lier ringrene e yath. * (Rap. 21:22, 23; 27:26) Omiyo, gur ma nogurgo Yesu e yath nogonyo Jo-Yahudi e kuong’ ma ne gintiereno kata obedo ni ne gidagi Yesu.\n7. En wach mane mar ariyo ma nomiyo Jehova oyie mondo osand Wuode?\n7 Ne ane wach mar ariyo ma nomiyo Nyasaye oyie mondo osand Wuode. Sand notiego Yesu ne migawone ma kinde ma biro mar bedo Jadolo Maduong’. Yesu noneno kaka ok en gima yot tiyo ne Nyasaye sama ng’ato kalo e tem mager. Nowinjo malit ahinya kendo nokwayo Jehova mondo okonye “koywak malit kendo ka pi wang’e chuer.” Kuom adier, nikech Yesu bende osekalo e ngima matek kamano, ong’eyo ngima ma wakaloe, omiyo, ‘onyalo konyowa sama wakalo e tem.’ To mano kaka wadwoko ne Jehova erokamano kuom miyowa Jadolo Maduong’ ma nyalo “kechowa e nyawowa”!—Hib. 2:17, 18; 4:14-16; 5:7-10.\n8. Wach mar adek ma nomiyo Jehova oyie mondo osand Wuode malit en mane?\n8 Wach mar adek ma nomiyo Jehova oyie mondo osand Wuode malit kamano en ni nodwaro ni ochiw dwoko mar penjo maduong’ni: Be dhano nyalo chung’ motegno komakore gi Jehova kata sama okalo e tem mager? Satan oramo ni mano ok en gima nyalore! Owachoga ni dhano tiyo ne Nyasaye nikech nitie gima Nyasaye miyogiga. Bende, owacho ni mana kaka Adam wuonwa, dhano ok nyal hero Nyasaye gi chunygi duto. (Ayub 1:9-11; 2:4, 5) Jehova ne ni gadier ni Wuode ne dhi chung’ motegno. Omiyo, noyie mondo Wuode osand e okang’ ma pok osandie dhano moro amora. Yesu nochung’ motegno, kendo nonyiso ni Satan en jamiriambo.\nJANDIK MUMA MA NOGOYO EROKAMANO GADIER NE MISANGO MAR RAWAR\n9. En ranyisi mane maber ma jaote Johana noketonwa?\n9 Puonj mar misango mar rawar osetego yie mar Jokristo mang’eny. Gisebedo ka giyalo kata obedo ni gikalo e akwede kendo gisenano e bwo tembe mopogore opogore e ngimagi duto. Ne ane ranyisi mar jaote Johana. Nyalo bedo ni nolando adiera e wi Kristo kod misango mar rawar gi kinda kuom higni mokalo 60 kama. Ka nochiegni chopo higni 100, joma ne ni e loch mar Rumi nokawe kaka ng’at marach ahinya. Omiyo, ne gitueye e chula mar Patmo. To en ketho mane ma nomiyo gitueye? En nikech ‘noyalo wach Nyasaye kendo chiwo neno kuom Yesu.’ (Fwe. 1:9) Johana noketonwa ranyisi maber mar nyiso yie kod nano.\n10. Ere kaka buge ma Johana nondiko nyiso ni nomor gi misango mar rawar?\n10 E buge ma Johana nondiko, nonyiso kaka nohero Yesu kendo kaka nomor gi misango ma Yesu nochiwo. Johana nowuoyo kuom rawar kata kuom ber ma rawar biro kelo nyadi 100 kama. Kuom ranyisi, nondiko kama: “Ka ng’ato otimo richo, wan gi jakony moa kuom Wuoro, ma en Yesu Kristo, ng’at makare.” (1 Joh. 2:1, 2) Buge ma Johana nondiko bende jiwo gimomiyo dwarore ni ‘wachiw neno e wi Yesu.’ (Fwe. 19:10) Nenore maler ni Johana ne mor gi misango mar rawar. Ere kaka wan bende wanyalo nyiso ni wagoyo erokamano ne misango mar rawar?\nERE KAKA INYALO NYISO NI IGOYO EROKAMANO NE MISANGO MAR RAWAR?\nKa wagoyo erokamano gadier ne misango mar rawar, wabiro kwedo tem mar donjo e richo (Ne paragraf mar 11) *\n11. Ang’o ma nyalo konyowa mondo wakwed tem?\n11 Kwed tem mar timo richo. Ka po ni kuom adier wagoyo erokamano ne misango mar rawar, ok wabi bedo gi paro kaka mae: ‘Onge tiende kedo matek mondo kik adonj e richo sama itema. Anyalo timo atima richono, kae to bang’e abiro kwayo ng’wono.’ Kar bedo gi paro ma kamano, ka tem moro mar timo richo oyudowa, wabiro wacho motegno ni: ‘Ooyo! Ere kaka anyalo timo richo ma kama bang’ ka Jehova gi Yesu osetimona gik mabeyogi duto?’ Bende, wanyalo kwayo Jehova mondo omiwa teko, ka wakwaye ni: ‘Konya mondo kik adonj e tem.’—Mat. 6:13.\n12. Ere kaka wanyalo tiyo gi puonj ma yudore e 1 Johana 3:16-18?\n12 Her oweteni gi nyimineni. Sama wahero owetewa gi nyiminewa, wanyiso ni wagoyo erokamano ne misango mar rawar. Nikech ang’o? En nikech Yesu nochiwo ngimane ok ne wan kendwa, to bende nochiwo ngimane ne owetewa gi nyiminewa. Yesu noikore thonegi, to mano nyiso ni oherogi ahinya. (Som 1 Johana 3:16-18.) Wanyiso ni wahero owetewa gi nyiminewa ka luwore gi gik mwatimonegi. (Efe. 4:29, 31–5:2) Kuom ranyisi, wakonyogiga sama gituore kata sama ginano e tembe madongo moriwo nyaka sama giyudo masiche. Kata kamano, ang’o ma wanyalo timo sama Jakristo wadwa owacho kata otimo gimoro ma ochwanyowa?\n13. Ang’o momiyo onego wawe ne jomoko kethogi?\n13 Be seche moko iyudoga ka yotni mako sadha nikech gimoro marach ma Jakristo wadu otimoni? (Lawi 19:18) Ka en kamano, to dwarore ni iluw puonjni: “Ng’ato ka ng’ato mondo odhi nyime nano gi nyawadgi, kendo wereuru ketho e kindu gi chuny man thuolo kata ka ng’ato nigi wach moro gi nyawadgi. Mana kaka Jehova bende ne ni thuolo weyonu richou, un bende nyaka utim kamano.” (Kol. 3:13) Sa asaya ma waweyo ne owadwa kata nyaminwa moro gima rach motimonwa, wanyiso Wuonwa ma ni e polo ni wagoyo erokamano gadier ne misango mar rawar. Ere kaka wanyalo dhi nyime nyiso ni wagoyo erokamano kuom mich ma Nyasaye nomiyowani?\nERE KAKA INYALO DHI NYIME GOYO EROKAMANO NE MISANGO MAR RAWAR?\n14. Achiel kuom yore ma wanyalo nyisogo ni wamedo goyo erokamano ne misango mar rawar en mane?\n14 Go ne Jehova erokamano kuom misango mar rawar. Nyaminwa moro miluongo ni Joanna ma jahigni 83 kendo modak India wacho kama: “Aparo ni dwarore ahinya ni pile ka pile ago ne Jehova erokamano kuom rawar sama alame.” E lamo magi ma odiechieng’ kodiechieng’, nyis Jehova ketho misetimo odiechieng’no kendo ikwaye mondo oweni. To ka po ni itimo richo moro maduong’, kwa jodongo mondo okonyi. Gibiro chikoni itgi kendo konyi ka gitiyo gi paro mowuok kuom Wach Nyasaye. Gibiro lamo kodi kendo kwayo Jehova mondo oweni richoni mondo idhi nyime bedo gi winjruok maber kode kendo.—Jak. 5:14-16.\n15. Ang’o momiyo dwarore ni waket thuolo tenge mar somo kendo paro matut e wi rawar?\n15 Par matut kuom misango mar rawar. Nyaminwa moro miluongo ni Rajamani ma jahigni 73 wacho kama: “Sama asomo kaka Yesu nosandore, pi wang’a molga amola.” Samoro in bende iwinjoga malit ahinya kiparo apara kaka Wuod Nyasaye nokalo e chandruoge malit. Kata kamano, kaka imedo paro matut kuom misango mar Yesu, e kaka ibiro medo here kaachiel gi Wuon-gi. E puonjruokni iwuon kata e lamou mar joot, donge ber kawo thuolo mar somo weche motudore gi misango mar rawar kendo paro matut kuomgi?\nYesu notiyo gi nyasi mayot e nyiso jopuonjrene kaka nonego gipar thone (Ne paragraf mar 16)\n16. Ere kaka puonjo jomamoko e wi rawar konyowa? (Ne picha manie nyim gaset.)\n16 Puonj jomamoko e wi misango mar rawar. Sa asaya ma wawuoyo gi jomamoko e wi misango mar rawar, wamedo nyiso ni wagoyo erokamano ne rawar. Wan gi gik mabeyo ma wanyalo tiyogo e puonjo jomamoko e wi gimomiyo Yesu nothonwa. Kuom ranyisi, wanyalo tiyo gi somo mar 4 e brosua mar Wach Maber Mowuok Kuom Nyasaye! Somono nigi wich ma wacho ni “Be Ing’eyo Yesu Kristo?” Kata, wanyalo wuoyo e wi sula mar 5 e bug Gima Muma Puonjo. Wi sulano wacho ni “Misango mar Yesu e Mich Maduong’ie Moloyo.” Kendo higa ka higa, wanyisoga ni wagoyo erokamano maduong’ ne misango mar rawar kuom dhi e Rapar mar tho Yesu kendo timo kinda mondo wagwel ji mang’eny obi e Rapar. To mano kaka Jehova osedhialowa komiyowa thuolo makende mar puonjo jomamoko e wi Wuode!\n17. Ang’o momiyo rawar e mich maduong’ie mogik ma Nyasaye osemiyo dhano?\n17 Kuom adier, wan gi gik momiyo onego wago erokamano kendo siko ka wamor gi misango mar rawar. Rawar miyowa thuolo mar bedo gi osiep machiegni gi Jehova kata obedo ni warem. Kendo kokalo kuom rawar, ibiro keth tije duto mag Jachien. (1 Joh. 3:8) Dwach Jehova ne piny biro chopo nikech misango mar rawar. Ibiro lok piny mangima ma bed paradiso. Ji duto ma biro dak e paradiso biro hero Jehova kendo tiyone. Kuom mano, odiechieng’ kodiechieng’, watemuru manyo yore mwanyalo goyogo erokamano ne mich mar rawar. Ee, mich maduong’ie mogik ma Nyasaye osemiyowa!\nRawar en ang’o?\nAng’o momiyo Yesu nosandore mi otho?\nEre kaka wanyalo medo goyo erokamano ne misango mar rawar?\nWER 20 Nichiwo Wuodi ma Miderma\n^ par. 5 Ang’o momiyo nosand Yesu malit mi onege? Sulani biro dwoko penjono. Bende, obiro konyowa neno gimomiyo onego wadhi nyime goyo erokamano ne misango mar rawar.\n^ par. 6 Jo-Rumi ne guroga kata tueyo joma ong’adnegi bura ni gin joketho e wi yath ka pod gi ngima, kendo Jehova noyie mondo Wuode bende oneg e yo ma kamano.\n^ par. 55 WECHE MA LERO PICHNI: Owete moko kwedo tembe kaka ng’iyo pichni mochido, madho ndawa, kata kawo asoya.\nOr ne ng'ato Or ne ng'ato Dhi Nyime Goyo Erokamano ne Misango mar Rawar\nw21 April ite 14-19


Mana kaka ok inyal ngʼeyo kama yamo luwo, kata ngʼeyo kaka nyathi chakore ei min, omiyo ok inyal ngʼeyo gima Nyasaye ma jachwech gik moko duto timo.\nInirit gi kwe ngʼatno ma parone oriere tir, nikech ogeno kuomi.\n“To bende dhako wiye diwil gi nyathi modhodho mi ok obedo gi kech e kothe mane onywolo. Kata ka dipo ni wiye nyalo wil, An to wiya ok nowil kodi.\n“Kane pok achweyi e ich ne angʼeyi, kane pok onywoli ne asewali tenge; ne ayieri kaka janabi ne pinje.”\n Ne alamo kakwayo nyathini kendo Jehova Nyasaye osedwoka kendo omiya gima ne akwaye. Omiyo sani achiwe ne Jehova Nyasaye. Kuom ngimane duto asechiwe ne Jehova Nyasaye.” Kendo Eli nopako Jehova Nyasaye kanyo.\n2 Korintho 1:3-5\n Duongʼ obed ni Nyasaye ma Wuon Ruodhwa Yesu Kristo, kendo ma Wuon ngʼwono kendo Nyasach Loch duto, en ema olochonwa e chandruok duto mamakowa, mondo wabed gi nyalo mar hoyo joma moko manie chandruok, ka wahoyogi gi hoch ma Nyasaye osehoyowago wan wawegi. Nikech, mana kaka wan e achiel gi Kristo e sandruok duto mane oneno, e kaka wan kode e hoch mochiwo.\n In ema ne ichweyo dhanda maiye, adier, ne ingʼina maber gi ei minwa. Apaki nikech ne ichweya mongʼith kendo malich miwuoro; tijeni misetimo lich, kendo angʼeyo mano maber. Fuonde mag ringra ne ok opondoni, kane ochweya ei minwa, kane ochwe ringra e kama opondo, wangʼi ne oneno ringra ei minwa; ndalona duto e piny-ka ne ondiki chon gi lala, e kitabu mari kane pok kata achiel kuomgi obetie.


Bible in one year - English NET Bible 2005 - February 21\nTim jo-Lawi 13:1-59\n2. Ka ngʼato dende okuot kata oluro kata en-gi mbala marieny e dende manyalo bedo tuo malandore mar del, nyaka kele ir Harun jadolo kata ir achiel kuom yawuote ma en jadolo.\n3. Jadolo nyaka non kama lit manie dende, kendo ka yier mantiere kama litno oselokore rachar kendo kama litno nenore ni odonjo ei ringʼo ahinya, to kare en tuo malandore mar del. Ka jadolo onone, to enolande ni ogak.\n4. Ka kido mantiere e piene en rachar to ok onenre ni odonjo ei ringʼo kendo yier manie iye pok olokore rachar, to jadolo nyaka ket ngʼat man-gi tuono kar kende kuom ndalo abiriyo.\n5. E odiechiengʼ mar abiriyo jadolo nyaka none, bende ka oneno ni pod onge pogruok kendo pok olandore e del, to nyaka okete kar kende kuom ndalo abiriyo mamoko.\n6. E odiechiengʼ mar abiriyo jadolo nyaka none kendo, to ka kama litno oserumo kendo pod ok olandore e del, to jadolo noland ni oler; en mana kama oluro. Ngʼatno nyaka luok lepe, kendo enobed maler.\n7. To ka kama olurono ok olandore e dende ka bangʼ ka osedhi ir jadolo mondo olande ni oler, to nyaka onyisre e nyim jadolo kendo.\n8. Jadolo nyaka none, kendo ka kama olurono oselandore e del, to enolande kaka ngʼama ogak; nikech en tuo malandore.\n9. Ka ngʼato angʼata nigi tuo malandore mar del, to nyaka kele ir jadolo.\n10. Jadolo nyaka none, kendo ka nitie kido marachar kama litni mi yier man kanyo olokore marachar, kendo kanyo onogo otimo adhola,\n11. to mano nyiso ni en tuo malandore mosedak mar del kendo jadolo noland ngʼatno ni ogak. Kik okete kar kende nikech osebedo mogak.\n12. Ka tuono olandore e dende duto, kaka jadolo nene, kendo ka tuono olandore e dende duto chakre e wiye nyaka tiende,\n13. to jadolo nyaka none, to ka tuono olandore e dende duto, to enowach ni ngʼatno ler. Nikech dende duto oselokore rachar, en ngʼat maler.\n14. To ka dende ochako dholore, to enobed mogak.\n15. Ka jadolo oneno dende modholore, to nowach ni ogak. Dende modholoreno ogak; en gi tuo malandore.\n16. Ka dipo ni dende modholoreno olokore rachar, to nyaka odhi ir jadolo.\n17. Jadolo nyaka none, kendo ka kuonde malit olokore rachar, to jadolo noland ni ngʼama ogakno ler; eka enobed maler.\n18. Ka bur omako ngʼato mi ochango,\n19. kendo kama bur ne nitiereno, kido marachar mokuot kata mobokore mamarmar onenore, to nyaka odhi ir jadolo.\n20. Jadolo nyaka non kama burno ne nitie kendo ka onenore ni odholore ahinya kendo yier manie iye oselokore rachar, to jadolo noland ni ngʼatno ogak. En tuo malandore mar del ma osewuok kama bur ne netie.\n21. To ka dipo, ni sa ma jadolo nonene oyudo kaonge yier marachar kuome, to bende ok odholore kendo oselal, to jadolo nyaka kete tenge kuom ndalo abiriyo.\n22. Ka tuono landore e del, to jadolo noland ni ngʼatno ogak; nikech en tuo malandore.\n23. To ka kidono ok lokre kendo ok landre, to jadolo nowach ni oler nikech en mana mbala moa e bur.\n24. Ka ngʼato dende kamoro owangʼ kendo kido mamarmar kata marachar owuok e adhola mar kama owangʼno,\n25. to jadolo nyaka non adholano, kendo ka yier mane iye olokore rachar, kendo onenore ni odholore, to en tuo malandore mowuok kama owangʼno. Jadolo noland ni ngʼatno ogak; nikech en tuo malandore mar del.\n26. To ka jadolo onone kendo onge yier marachar e adholano kendo ka ok odholore kendo oselal, eka jadolo nokete kar kende kuom ndalo abiriyo.\n27. E odiechiengʼ mar abiriyo jadolo nyaka non ngʼatno, to ka tuono landore e dende, to jadolo noland ni ngʼatno ogak; nikech en tuo malandore mar del.\n28. To kata ka kama odholoreno ok olokore kendo ok olandore e del to oselal, en kama okuot moa kuom kama owangʼ, omiyo jadolo noland ni ngʼatno ler; nikech en mbala mowuok kama owangʼ.\n29. Ka dichwo kata dhako nigi adhola e wiye kata e tike,\n30. jadolo nyaka non adholano, to ka onenore ni odholore kendo yier manie iye ratongʼ kendo ongelore, jadolo noland ni ngʼatno ogak; nikech en kama ilni, ma en tuo malandore e wich kata e tik.\n31. To ka dipo ni e sa ma jadolo nono adhola makamano, ok onenore ni odholore kendo onge yier maratengʼ kuome, eka jadolo noket ngʼama tuoni kar kende kuom ndalo abiriyo.\n32. E odiechiengʼ mar abiriyo jadolo nyaka non adholano, kendo ka ilni ok omedore kendo onge yier maratongʼ e iye kendo ok onenre ni odhe,\n33. to nyaka liele makmana kama tuo nitiereno, kendo jadolo nyaka kete kare kende kuom ndalo abiriyo.\n34. E odiechiengʼ mar abiriyo jadolo nyaka non kama ilnino, kendo ka pod ok omedore kendo odholore, to jadolo nowach ni ngʼatno ler. Ngʼatno nyaka luok lepe eka nobed maler.\n35. To ka kama ilnino omedore e del bangʼ ka oseland ni oler,\n36. to jadolo nyaka none, kendo ka ilni omedore e del, to onge tiende mondo jadolo omany yier maratongʼ, nimar ngʼatno ogak.\n37. Ka dipo ni e ngʼado bura mar jadolo oneno ni kanyo olokore kendo yier maratengʼ oseti kanyo, to mano nyiso ni osechango. Ngʼatno osedoko maler kendo jadolo nolande ni oler.\n38. Ka dichwo kata dhako nigi kido marachar e dende,\n39. to jadolo nyaka non-gi, kendo ka kidogo nenore marachar ma tangʼ-tangʼ, to en kama roch mawuok e del ma ok nyal hinyo ngʼato; kendo ngʼatno ler.\n40. Ka yie wi ngʼato oluny duto kendo odongʼ rabondo, to oler.\n41. Chuny wiye oluny mi odongʼ rabondo, to oler.\n42. To ka en-gi kama lit molokore mamarmar e bondone kata e thur wiye, to en tuo malandore moa e wiye kata e thur wiye.\n43. Jadolo nyaka none, kendo ka kama lit mokuot e wiye kata e thur wiye olokore mamarmar ka tuo del malandore,\n44. to ngʼatno tuo kendo ogak. Jadolo noland ni ogak nikech kama lit manie wiye.\n45. “Ngʼat man-gi dhoho nyaka rwak lewni moyiech, owe wiye nono, oum lend wangʼe gi piny kendo oywag kokok ni, ‘Ok aler! Ok aler!’\n46. Ka dipo ni pod en-gi tuono pod ogak. Nyaka odag kende; kendo odag oko mar kambi.\n47. “Ka law moro amora opur; bed ni en mar pamba kata mar usi,\n48. moro amora mochwe kata motwangʼ, pien moro amora kata gimoro amora molos gi pien\n49. kendo ka lewni mopur, kata pien, kata mochwe kata mano motwangʼ, kata gir pien moro amora, mano maratiglo kata marakwaro, en pur malandore kendo nyaka nyis jadolo.\n50. Jadolo nyaka non kama opurno kendo oket gik mopurgo tenge kuom ndalo abiriyo.\n51. E odiechiengʼ mar abiriyo nyaka onone, kendo ka purno olandore e law, kata e njora mochwe kata motwangʼ, bedni itiyo kode e yo moro amora, to en pur maketho gik moko; kuom mano gima kamano ogak.\n52. Jadolo nyaka wangʼ lawno, kata mano mochwe kata motwangʼ kata gir pien moro amora mane osepur, nikech pur osekethe; gino nyaka wangʼ.\n53. “To ka diponi jadolo oneno kama opurno ka ok olandore e lawno, kata e law mochwe kata motwangʼ, kata e pien,\n54. to enochiw chik mondo luok mochidono. Eka nyaka okete tenge kuom ndalo abiriyo mamoko.\n55. Bangʼ ka oseluok law mopurno, jadolo nyaka none, kendo kapok lawno oloko kite obedo ni pok olandore, en gima ogak. Nyaka wangʼe gi mach kata obedo ni kama opurno ni yo ka oko kata yo ka iye.\n56. Ka sa ma jadolo onone, to oyudo ni pur oselal ka gino oselwoki, to nyaka oyiech kama opurno oko, bedni en kuom law, kata kuom pien, kata kuom usi mochwe kata law motwangʼ.\n57. To ka kama opurno ochako othinyore e lawno, kata e usino mochwe kata e lawno motwangʼ, kata e pien, kolandore, kendo gima kamano mopur nyaka wangʼ e mach.\n58. To ka oseluok law kata usi mochwe, kata law motwangʼ, kata pien ma chilono orumo, to nyaka chak lwoke kendo eka enobed maler.”\n59. Magi e chike mag gik mopur man kuom law pamba kata law kaki mochwe kata motwangʼ kata pien moro amora mondo ongʼe ni gigak kata ok gigak.\n16. Duog ira kendo bedna mangʼwon, nikech adongʼ kenda kendo an gi kuyo.\n17. Chandruok manie chunya osemedore; resa kuom rem ma an-go.\n18. Neye kuyo manie chunya kod rem ma an-go, kendo gol richona duto.\n19. Neye kaka wasika osemedore kendo kaka gichaya gi chunygi duto!\n20. Rit ngimana kendo iresa; kik iwe ane wichkuot, nikech in ema apondo kuomi.\n21. Mad bidhruok gi ngima moriere rita nikech genona ni kuomi.\n22. Res Israel, yaye Nyasaye, kuom chandruok mage duto!\n4. Lwedo manyap miyo ngʼato bedo jachan, to lwedo ma jakinda kelo mwandu.\n5. Ngʼat makayo cham e kinde oro en wuowi mariek, to ngʼat ma nindo kinde keyo en wuowi makwodo wich.\n1. Chiengʼ moro Yesu nochako odonjo e sinagogi, to ne nitie ngʼato kanyo ma lwete otal.\n2. Ji moko ne orito Yesu kanyo ka gidwaro yo ma digiyudgo ketho kuome. Kuom mano ne girange ahinya mondo gine ka dochang ngʼatno chiengʼ Sabato.\n3. Yesu nowacho ne ngʼat mane lwete otalno niya, “Chungi ane e nyim ji duto ka.”\n4. Bangʼe Yesu nopenjo jogo niya, “Ere gima chikwa oyie mondo otim chiengʼ Sabato? Timo maber koso timo marach, reso ngima koso nego?” To jogo nolingʼ thi.\n5. Yesu nongʼiyo jogo gi mirima kendo ka chunye lit ahinya nikech chunygi ne tek. Nowacho ni jal ma lwete otalno niya, “Rie lweti,” mi norieyo lwete kendo lwete nochango chuth.\n6. Bangʼeno jo-Farisai nowuok modhi kendo negichako chano kaachiel gi jo-Herodia kaka digineg Yesu.\n7. Yesu kaachiel gi jopuonjrene nowuok oa kanyo mi gidhi e dho nam, to oganda maduongʼ moa Galili noluwo bangʼe.\n8. Kane ji owinjo gik mane osetimo, ji mangʼeny nobiro ire koa Judea, Jerusalem, Idumea kod gwenge molworo Jordan, Turo kod Sidon.\n9. Nikech oganda maduongʼ mane olwore, nonyiso jopuonjrene mondo oikne yie moro matin mondo kik ji thungʼe.\n10. Nimar nosechango ji mangʼeny, omiyo jomane tuo ne dhirore mondo omule.\n11. E sa asaya mane jochiende oneno Yesu, negipodho piny e nyime ka giywagore niya, “In e Wuod Nyasaye.”\n12. To Yesu nosiemogi matek ni kik gihul ni en ngʼa.\n13. Yesu nowuok modhi malo e bath got kendo nogwelo joma ne odwaro mondo odhi kode, mi jogo nodhi kode.\n14. Ne oyiero ji apar gariyo, mane oketo tenge kaka joote, mondo gibed kode eka mondo oorgi gidhi giyal Injili\n15. kendo gibed gi teko mar golo jochiende kuom ji.\n16. Magi e joote apar gariyo mane oyier: Simon (mane omiyo nying machielo ni Petro);\n17. Jakobo wuod Zebedi gi owadgi ma Johana (mane iluongo ni Boanerges, tiende ni yawuot Mor Polo);\n18. gi Andrea, Filipo, Bartholomayo, Mathayo; gi Thoma, Jakobo wuod Alfayo, Thadayo, Simon ma ja-Zilote,\n19. kod Judas Iskariot, jal ma nondhoge.


Jomotho Ibiro Chier\nGima Muma Puonjo\nSOM E Abbey Abkhaz Abui Acholi Afrikaans Aja Akha Albanian Altai Alur Amharic Angolan Sign Language Arabic Armenian Armenian (Ma Imbo) Ateso Attié Aymara Azerbaijani Azerbaijani (Cyrillic) Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Bete Biak Bicol Bislama Bolivian Cambodian Catalan Cebuano Changana (Mozambique) Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Cuban Sign Language Czech Damara Dangme Danish Dayak Ngaju Dhok mar Ranyisi ma (Chinese) Dhok mar Ranyisi ma Bolivian Dhok mar Ranyisi ma Colombian Dhok mar Ranyisi ma Czech Dhok mar Ranyisi ma Finnish Dhok mar Ranyisi ma Indonesian Dhok mar Ranyisi ma Italian Dhok mar Ranyisi ma Mexican Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Thai Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dusun Dutch Edo Efik Emberá (Catío) Estonian Ewe Fante Faransa Fijian Finnish Fon Futuna (East) Ga Galician German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Havu Herero Hiligaynon Hindi Hungarian Hunsrik Iban Ibanag Ibanda Igbo Iloko Indian Sign Language Indonesian Irish Isoko Italian Ivorian Sign Language Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khakass Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kisungu Kituba Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Laotian Lari Lenje Lingala Lithuanian Lomwe Lovari Luganda Lugbara Lukhonzo Lunda Luvale Macua Makhuwa-Meetto Malagasy Malay Malayalam Malaysian Sign Language Maltese Mam Mambwe-Lungu Manyawa Mapundugun Marathi Mauritian Creole Maya Mazahua Mbunda Mende Meru Mixe Mizo Mongolian Moore Myanmar Myanmar Sign Language Nahuatl (Central) Navajo Ndau Ndebele Ndebele (Zimbabwe) Ndonga Nengone Nepali Nepali Sign Language Ngabere Ngangela Nias Nigerian Pidgin Niuean Norwegian Nsenga Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Pidgin (West Africa) Polish Ponapean Portuguese Portuguese (Portugal) Punjabi (Shahmukhi) Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarontongan Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sepulana Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Tshiluba Tshwa Tsonga Turkish Tuvaluan Twi Tzeltal Tzotzil Udmurt Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Vezo Vietnamese Vietnamese Sign Language Wallisian Waray-Waray Welsh Wichi Wolaita Yacouba Yoruba Zande Zapotec (Lachiguiri) Zulu\nSULA MAR ABIRIYO\n1-3. Waduto wan e tuech mane, kendo ere kaka Jehova biro gonyowa mondo wa a e tuejno?\nPAR ane ni ong’adni bura ni idwaro tueyi e jela kuom ngimani duto mana nikech ketho moro ma ok itimo. Onge geno moro amora ni ibiro gonyi, kendo yoreni duto koro odinore. Gima rach en ni, onge gima inyalo timo e wi wachno. To ka chunyi osetho, iwinjo ni nitie ng’at moro ma nigi nyalo mar gonyi kendo osingoni ni obiro konyi! Inyalo winjo nade?\n2 Waduto wan e tuech mar tho. Kata watim ang’o, ok wanyal wuok e tuejno. Kata kamano, Jehova e ma nigi teko mar golonwa tho. Kendo osesingo ni “jasigu mogik ma ibiro tiek en tho.”—1 Jo-Korintho 15:26.\n3 Par ane kaka inyalo winjo ka ogol tho! Jehova osingo ni obiro golo tho kendo obiro chiero jomosetho mondo gibed mangima kendo. Par ane kaka wachno biro mulo ngimani. Osingo ni “jo motho” biro bedo mangima kendo. (Isaya 26:19) Mano e gima Muma luongo ni chier.\nSAMA NG’AT MIHERO OTHO\n4. (a) Ang’o ma nyalo hoyowa sama achiel kuom joodwa kata osiepwa moro otho? (b) Moko kuom osiepe Yesu ma nohero ahinya ne gin jomage?\n4 Sama achiel kuom joodwa kata osiepwa moro mwahero otho, wawinjoga malit ahinya, kendo wabedoga gi kuyo mang’eny e chunywa. Onge gima wanyalo timo mondo ng’atno obed mangima kendo. Kata kamano, Muma miyowa geno kod hoch madier. (Som 2 Jo-Korintho 1:3, 4.) We wane ane ranyisi achiel ma nyiso ni Jehova gi Yesu gombo chiero joma wahero mosetho. Ka ne Yesu ni e piny ka, ne olimoga Lazaro gi nyiminene ma gin Maritha kod Maria. Giduto ne gin osiepe Yesu ahinya. Muma wacho niya: “Yesu nohero Maritha gi Maria nyamin mare kod Lazaro.” Koro chieng’ moro Lazaro ne otho.—Johana 11:3-5.\n5, 6. (a) Ang’o ma ne Yesu otimo ka ne oneno joodgi Lazaro kaachiel gi osiepegi ka ywak? (b) Ang’o momiyo en gima hoyowa ng’eyo kaka Yesu winjo sama ng’ato otho?\n5 Yesu ne odhi hoyo Maritha gi Maria. Ka ne Maritha owinjo ni Yesu ne biro, ne odhi romone oko mar taon. Ne omor neno Yesu kendo ne onyise niya: “Ka dine bed ni in kae, owadwa dine ok otho.” Maritha ne paro ni Yesu nodeko ahinya. Bang’ mano, Yesu noneno ka Maria nyamin Maritha ywak. Ka ne oneno ka ji duto okuyo, en bende nowinjo malit ma ochako ywak. (Johana 11:21, 33, 35) Ne owinjo lit ma ng’ato winjoga ka ng’at mohero otho.\n6 En gima hoyowa ng’eyo ni Yesu bende winjo lit sama ng’ato otho. Yesu chal mana kaka Wuon mare. (Johana 14:9) Jehova nigi teko mar golo tho nyaka chieng’ kendo machiegnini obiro timo kamano.\n“LAZARO, WUOG OKO!”\n7, 8. Ang’o momiyo Maritha ne ok dwar ni ong’iel kidi ma ne odin-go dho bur, to Yesu notimo ang’o?\n7 Ka Yesu nochopo e bur kama ne oyike Lazaro, noyudo ka odin dho burno gi kidi maduong’. Yesu nowacho kama: “Ng’ieluru kidino oko.” To Maritha ne ok dwar ni gitim kamano nikech Lazaro nosebedo e burno kuom ndalo ang’wen. (Johana 11:39) Ne ok ong’eyo gima Yesu ne chiegni timo ne owadgi.\nPar ane mor ma joodgi Lazaro kod osiepege ne nigo ka ne ochiere!—Johana 11:38-44\n8 Yesu nowacho ne Lazaro kama: “Wuog oko!” Gima Maritha gi Maria ne chiegni neno ne dhi moro chunygi. “Ng’at ma noyudo osethono nowuok oko ka onal tiendene kod lwetene gi lewni.” (Johana 11:43, 44) Lazaro nobedo mangima kendo! Joodgi gi osiepene ne mor nene. Koro ne ginyalo mule kendo wuoyo kode. Mano doko hono! Yesu nochiero Lazaro.\n“NYAKO MATIN, AWACHONI NI, ‘A MALO!’”\n9, 10. (a) En ng’a ma nomiyo Yesu teko mar chiero ji? (b) Sigendni mag chier konyowa e yo mane?\n9 Be Yesu ne chiero ji gi tekone owuon? Ooyo. Ka pok nochiero Lazaro, Yesu nokwongo olemo mondo Jehova omiye teko mar chiere. Jehova nodwoko lamoneno. (Som Johana 11:41, 42.) Mopogore gi Lazaro, nitie jomoko bende ma ne ochier. Muma wuoyo e wi nyako ma jahigni 12 ma ne tuo ahinya. Jairo ma ne en wuon-gi ne chunye chandore ahinya, omiyo nosayo Yesu ni ochang nyareno. Ne en nyathine achiel kende. Ka pod nowuoyo gi Yesu, chwo moko nobiro ire mowachone niya: “Nyari osetho! Be pod onego idhi nyime chando Japuonj?” Kata kamano, Yesu nonyiso Jairo niya: “Kik iluor, nyis mana ni in gi yie, to ibiro res nyari.” Ne giwuok ma gidhi kanyachiel e od Jairo. Ka ne gichiegni chopo e ot, Yesu nowinjo ka ji ywak. Yesu nonyisogi niya: “Weuru ywak nimar ok otho, to onindo.” Nyalo bedo ni jonyuol nyakono ne parore e wi weche ma ne Yesu owachogo. Yesu nonyiso ji duto ma ne ni kanyo ni giwuog oko. Nokawo jonyuol nyakono ma odhi kodgi nyaka kama nyakono ne nitie. Yesu nomako lwet nyakono monyise niya: “Nyako matin, awachoni ni, ‘A malo!’” Par ane kaka jonyuol nyakono ne mor ka nyargi ochung’ mochako wuotho kendo! Yesu nochiero nyargino. (Mariko 5:22-24, 35-42; Luka 8:49-56) Chakre chieng’no, sa asaya ma ne gineno nyako matinno ne giparo gima Jehova notimonegi kotiyo gi Yesu. *\n10 Joma Yesu ne ochiero ne oduogo otho bang’e. Kata kamano, wabedo gi geno madier sama wasomo sigendni maggi. Jehova gombo chiero ji, kendo obiro timo kamano.\nPUONJ MA WAYUDO KUOM SIGENDNI MAG CHIER\nJaote Petro nochiero miyo moro ma Jakristo miluongo ni Dorkas.—Tich Joote 9:36-42\nElija nochiero wuod dhako moro ma chi liel.—1 Ruodhi 17:17-24\n11. Eklesiastes 9:5 puonjowa ang’o e wi Lazaro?\n11 Muma wacho maler ni “jo motho ok ong’eyo gimoro amora.” Mano e gima ne otimore ne Lazaro. (Eklesiastes 9:5) Mana kaka Yesu nowacho, ne chal ka gima Lazaro nindo. (Johana 11:11) Lazaro ne “ok ong’eyo gimoro amora” ka ne en e liel.\n12. Wang’eyo nade ni nochier Lazaro gadier?\n12 Ka ne Yesu ochiero Lazaro, ji mang’eny noneno mano. Kata jowasik Yesu nong’eyo ni notimo honono. Lazaro ne ngima kendo mano ne nyiso ni nochiere gadier. (Johana 11:47) Bende, ji mang’eny nodhi limo Lazaro to mano nomiyo gichako yie ni kare Yesu ne oor gi Nyasaye. Jowasik Yesu ne ok mor gi wachno, omiyo ne gichano mondo gineg Yesu kaachiel gi Lazaro.—Johana 11:53; 12:9-11.\n13. Ang’o momiyo wanyalo bedo gadier ni Jehova biro chiero jomotho?\n13 Yesu nowacho ni “ji duto manie liete” ibiro chier. (Johana 5:28) Mano nyiso ni jogo duto ma Jehova paro biro bedo mangima kendo. To mondo Jehova ochier ng’ato, nyaka opar gik moko duto e wi ng’atno. Be onyalo timo kamano? Nitie bilionde mag sulwe e polo. Muma wacho ni Jehova ong’eyo sulwe duto gi nyinggi. (Som Isaya 40:26.) Ka Jehova nyalo paro nying sulwe ka sulwe, donge mano nyiso ni onyalo paro gimoro amora e wi joma obiro chiero? E wi mano, Jehova e ma nochueyo gik moko duto, omiyo en gi teko mar chiero ji.\n14, 15. Weche ma Ayub nowacho puonjowa ang’o e wi chier?\n14 Jatich Nyasaye miluongo ni Ayub ne oyie kuom chier. Nopenjo niya: “Ka dhano otho, be dobed mangima kendo?” Kae to nonyiso Jehova niya: “Ibiro luonga, to anadwoki. Kendo inigomb neno tich lweti.” Ayub nong’eyo ni Jehova gombo ahinya chiero jomotho.—Ayub 14:13-15.\n15 Geno mar chier miyo iwinjo nade? Nyalo bedo ni ipenjori niya, ‘Be ibiro chier joodwa gi osiepena mosetho?’ En gima hoyowa ni Jehova gombo ahinya chiero jomosetho. We wane ane gima Muma wacho e wi jogo ma ibiro chier to kod kama gibiro dakie kosechiergi.\nJOMA OSETHO “NOWINJ DWONDE MI GINIWUOG OKO”\n16. Joma ibiro chier biro dak e ngima ma chal nade?\n16 E kinde machon, joma ne ochier nobedo mangima kendo ma gidak gi joodgi kaachiel gi osiepegi e piny ka. Ma e gima biro timore e kinde mabiro, kendo obiro timore e yo maber moloyo. Nikech ang’o? En nikech joma ibiro chier biro yudo thuolo mar dak e piny nyaka chieng’. Kendo gibiro dak e ngima maberie moloyo ma sani. Lweny, mahundu, kod tuoche ok nobedie kendo.\n17. Gin jomage mibiro chier?\n17 Gin jomage mibiro chier? Yesu nowacho ni “ji duto manie liete nowinj dwonde mi giniwuog oko.” (Johana 5:28, 29) Kendo Fweny 20:13 nyisowa niya: “Nam nogolo jo motho manie iye, kendo tho gi Liel nogolo jo motho manie igi.” Omiyo, ji mang’eny mosetho biro bedo mangima kendo. Jaote Paulo bende nowacho ni ibiro chier “jo ma kare gi jo ma ok kare.” (Som Tich Joote 24:15.) Mano tiende en ang’o?\nE Paradiso, ibiro chier jomotho kendo gibiro dak kanyachiel gi joggi ma gihero\n18. “Jo ma kare” mibiro chier gin jomage?\n18 “Jo ma kare” oriwo jotich Jehova ma ne odak e piny ka Yesu pok obiro. Ji kaka Noa, Ibrahim, Sara, Musa, Ruth, gi Esta ibiro chier, kendo gibiro dak e piny ka. Inyalo somo weche e wi moko kuom chwo gi mon-go e Jo-Hibrania sula mar 11. To nade jotich Jehova ma tho e kindegi? Gin bende gin “jo ma kare,” omiyo ibiro chiergi.\n19. “Jo ma ok kare” gin jomage? To Jehova biro miyogi thuolo mar timo ang’o?\n19 “Jo ma ok kare” oriwo ji mang’eny ma ne ok oyudo thuolo mar ng’eyo Jehova. Kata obedo ni ne githo, Jehova pod parogi. Obiro chierogi, kendo gibiro bedo gi thuolo mar puonjore e wi Jehova kendo tiyone.\n20. Ang’o momiyo ok bi chier ji duto?\n20 Be mano nyiso ni ji duto ma osetho ibiro chier? Ooyo. Yesu nowacho ni jomoko ok bi chier. (Luka 12:5) En ng’a ma biro ng’ado ni ng’ano mowinjore ochier? Jehova e Jang’ad Bura. Kata kamano, osemiyo Yesu teko mar bedo “jang’ad bura ne jo ma ngima gi jo motho.” (Tich Joote 10:42) Ng’ato ang’ata mong’adne bura ni en jaricho ma ok dwar lokore, ok bi chier.—Som Weche Momedore namba 18.\nCHIER MAR DHI E POLO\n21, 22. (a) Chier mar dhi e polo tiende en ang’o? (b) En ng’ano ma ne okwong chier gi del mar polo?\n21 Muma bende nyisowa ni nitie jomoko ma biro dhi dak e polo. Sama ochier ng’ato mondo odhi e polo, ok chiere gi del mar dhano. To ichiere gi del mar roho.\n22 Yesu e ma nokwong chier ka en gi del mar roho. (Johana 3:13) Odiechienge adek bang’ ka ne oseneg Yesu, Jehova ne ochiere. (Zaburi 16:10; Tich Joote 13:34, 35) Yesu ne ok ochier gi del mar dhano. Jaote Petro lero ni Yesu ‘ne oneg e ringruok, to ne ochiere e del mar polo.’ (1 Petro 3:18) Ne ochier Yesu ka en gi del mar polo kendo ka en gi teko. (1 Jo-Korintho 15:3-6) Kata kamano, Muma wacho ni nitie jomoko bende ma ibiro chier gi del mar polo.\n23, 24. “Kueth matin” ma Yesu ne owuoyoe gin jomage, to gin ji adi?\n23 Kinde matin ka Yesu pok otho, nonyiso jopuonjrene niya: “Adhi mondo aiknu kar dak.” (Johana 14:2) Mano nyiso ni moko kuom jolupne ne idhi chier mondo gidag kode e polo. Ne gidhi bedo ji adi? Yesu nowacho ni ne gidhi bedo “kueth matin.” (Luka 12:32) Jaote Johana ne ochiwo kwan mar jogo ka ne oneno Yesu “kochung’ e Got Sayun [manie polo], kendo ne en gi ji 144,000.”—Fweny 14:1.\n24 Ne idhi chier ji 144,000 karang’o? Muma nyisowa ni mano ne dhi timore ka Kristo osechako locho e polo. (1 Jo-Korintho 15:23) Sani wadak e kindeno, kendo thoth joma ni e kwan mar 144,000 osechier modhi e polo. Joma pod ni e piny ka kotho, gibiro chier gikanyono ma gidhi e polo. Kata kamano, thoth ji mibiro chier e kinde mabiro biro dak e Paradiso e piny ka.\n25. Wabiro puonjore ang’o e sula ma luwo?\n25 Machiegnini, Jehova biro golo ne dhano tho nyaka chieng’! (Som Isaya 25:8.) Joma dhi e polo biro timo ang’o kuno? Muma wacho ni gibiro locho gi Yesu e Pinyruodh polo. Wabiro puonjore mathoth e wi Pinyruodhno e sula ma luwo.\n^ par. 9 Muma wuoyo e wi chier mag joma tindo kod joma dongo, chwo kod mon, Jo-Israel kod joma ok Jo-Israel. Inyalo somo weche ma wuoyo e wigi e 1 Ruodhi 17:17-24; 2 Ruodhi 4:32-37; 13:20, 21; Mathayo 28:5-7; Luka 7:11-17; 8:40-56; Tich Joote 9:36-42; 20:7-12.\nADIERA 1: JEHOVA BIRO GOLO THO\n“Jasigu mogik ma ibiro tiek en tho.”—1 Jo-Korintho 15:26\nMuma hoyowa e yo mane sama ng’at ma wahero otho?\n2 Jo-Korintho 1:3, 4\nSama achiel kuom joodwa kata osiepwa moro ma wahero otho wabedo gi kuyo ahinya. Muma miyowa hoch madier.\nIsaya 25:8; 26:19\nJehova nigi teko mar golo tho nyaka chieng’. Jehova biro chiero nyaka jomosetho mondo gibed mangima kendo.\nADIERA 2: WANYALO BEDO GI GENO NI IBIRO CHIER JOMOTHO\n“Nyako matin, awachoni ni, ‘A malo!’”—Mariko 5:41\nAng’o momiyo wanyalo bedo gadier ni chier biro betie?\nYesu nochiero Lazaro.\nMariko 5:22-24, 35-42\nYesu nochiero nyako matin.\nJohana 11:41, 42\nYesu nochiero jomotho kotiyo gi teko mar Jehova.\nJi mang’eny noneno ka Yesu chiero jomotho. Kata jowasike nong’eyo ni onyalo timo kamano.\nADIERA 3: JEHOVA BIRO CHIERO JI\n“Ibiro luonga, to anadwoki. Kendo inigomb neno tich lweti.”—Ayub 14:13-15\nGin jomage ma ibiro chier?\nJohana 5:28, 29\nJogo duto ma Jehova paro biro bedo mangima kendo.\nTich Joote 24:15\nIbiro chier joma kare gi joma ok kare.\nJehova nyalo paro sulwe duto gi nyinggi, to mano nyiso ni onyalo paro gimoro amora e wi joma obiro chiero.\nADIERA 4: NITIE JOMA ICHIERO MONDO GIDHI GIDAG E POLO\n“Adhi mondo aiknu kar dak.”—Johana 14:2\nGin jomage ma ichiero mondo odhi odag e polo?\nYesu e ma nokwong chier gi del mar polo.\nYesu nowacho ni jopuonjrene manok kende\ne ma ne idhi chier mondo odhi e polo.\nJehova oseyiero ji 144,000 mondo odhi odag e polo.\nJomotho Dhiga Kanye?\nMuma wuoyo kuom ji aboro ma nochier. Be nitie gima ne giwacho e wi ngima bang’ tho?\nIkri Sani ne Dak e Piny Manyien\nJotich Nyasaye chalre e yore mathoth gi joma chano dhi dak e piny machielo.\nBe Nyasaye ne Dwaro ni Wadak e Ngima ma Chalo Kama?\nSULA MOKWONGO Adiera e Wi Nyasaye\nSULA MAR 2 Muma En Buk Moting’o Wach Nyasaye\nSULA MAR 3 Kaka Nyasaye ne Dwaro ni Ngima Dhano Obed\nSULA MAR 4 Adiera e wi Yesu Kristo\nSULA MAR 5 Misango mar Yesu e Mich Maduong’ie Moloyo\nSULA MAR 6 Jomotho Ni Kanye?\nSULA MAR 7 Jomotho Ibiro Chier\nSULA MAR 8 Pinyruodh Nyasaye en Ang’o?\nSULA MAR 9 Be Giko mar Pinyni Chiegni?\nSULA MAR 10 Gima Muma Puonjo e Wi Malaike gi Jochiende\nSULA MAR 11 Ang’o Momiyo Chandruok Ng’eny?\nSULA MAR 12 Kaka Inyalo Bedo Osiep Nyasaye\nSULA MAR 13 Kaka Inyalo Miyo Ngima Luor\nSULA MAR 14 Unyalo Dak gi Kuwe kod Mor e Odu\nSULA MAR 15 Yo Monego Olamgo Nyasaye\nSULA MAR 16 Lam Nyasaye e Yo Moyiego God\nSULA MAR 17 Thuolo Makende mar Wuoyo gi Jehova e Lamo\nSULA MAR 18 Be Onego Achiwra ne Nyasaye Mondo Obatisa?\nSULA MAR 19 Sik Machiegni gi Jehova\nText Yore mag golo buge mag digital Gima Muma Puonjo\nPenjo Moa Kuom Josombwa—Jun 2014